open-index/open-wikipedia-markdown huggingface dataset:
കെയ്റ്റ് പെറുഗിനി

**കാതറിൻ എലിസബത്ത് മാക്രെഡി പെറുഗിനി** (മുമ്പ്, ഡിക്കൻസ്; ജീവിതകാലം: 29 ഒക്ടോബർ 1839 - 9 മെയ് 1929) വിക്ടോറിയൻ കാലഘട്ടത്തിലെ ഒരു ഇംഗ്ലീഷ് ചിത്രകാരിയും പ്രശസ്ത സാഹിത്യകാരനായിരുന്ന ചാൾസ് ഡിക്കൻസിന്റെ ഇളയ പുത്രിയുമായിരുന്നു.

## ജീവിതരേഖ
കാതറിൻ ഡിക്കൻസ് എന്ന പേരിൽ ജനിച്ച് കേറ്റ് അല്ലെങ്കിൽ കേറ്റി എന്ന വിളിപ്പേരും സമ്പാദിച്ച അവൾ, ചാൾസ് ഡിക്കൻസിന്റെ അക്കാലത്തു ജീവിച്ചിരിപ്പുണ്ടായിരുന്ന ഏറ്റവും ഇളയ മകളായിരുന്നു. സഹോദരങ്ങളുടെ വാക്കുകൾ പ്രകാരം പിതാവിന്റെ പ്രിയപ്പെട്ട കുട്ടിയായിരുന്നു കാതറിൻ.  തന്റെ സുഹൃത്തും നടനുമായിരുന്ന വില്യം ചാൾസ് മാക്രെഡിയുടെ പേരിലാണ് ഡിക്കൻസ് അവളെ നാമകരണം ചെയ്തത്. ഒരു പെൺകുട്ടിയെന്ന നിലയിൽ, അവളുടെ അതികോപത്തിന്റെ പേരിൽ "ലൂസിഫർ ബോക്സ്" എന്ന വിളിപ്പേരും അവൾക്കുണ്ടായിരുന്നു.

ചാൾസ് കല്ലിഫോർഡ് ഡിക്കൻസ് (ജനുവരി 6, 1837), മാമി ഡിക്കൻസ് (മാർച്ച് 6, 1838), വാൾട്ടർ ലാൻഡർ (ഫെബ്രുവരി 8, 1841), ഫ്രാൻസിസ് ജെഫ്രി (ജനുവരി 15, 1844), ആൽഫ്രഡ് ഡി ഓർസെ ടെന്നിസൺ (ഒക്ടോബർ 28, 1845), സിഡ്നി സ്മിത്ത് ഹാൽഡിമണ്ട് (ഏപ്രിൽ 18, 1847), ഡോറ ആനി ഡിക്കൻസ് (ഓഗസ്റ്റ് 16, 1850), എഡ്വേഡ് ബൾവർ ലിറ്റൺ (മാർച്ച് 13, 1852) എന്നിവർ കേറ്റിന്റെ സഹോദരങ്ങളായിരുന്നു.

കുട്ടിക്കാലത്ത് കുടുംബത്തോടൊപ്പം അവൾ വ്യാപകമായി യാത്ര ചെയ്യുകയും പിതാവിന്റെ വിശാലമായ അമേച്വർ നാടകനിർമ്മാണങ്ങളിൽ അവൾ ഒരു നടിയായി അവതരിപ്പിക്കപ്പെടുകയും ചെയ്തു. ഇതിൽ 1857 ൽ വിക്ടോറിയ രാജ്ഞിയുടെ മുമ്പാകെ അവതരിപ്പിക്കപ്പെട്ട വിൽക്കി കോളിൻസിന്റെ ദി ഫ്രോസൺ ഡീപ്പിലെ പ്രകടനവും ഉൾപ്പെടുന്നു. കേറ്റ് ഡിക്കൻസ് ബ്രിട്ടനിലെ സ്ത്രീകൾക്ക് ഉന്നത പഠനത്തിനുള്ള ആദ്യത്തെ സ്ഥാപനമായ ബെഡ്ഫോർഡ് കോളേജിലാണ് വിദ്യാഭ്യാസം നിർവ്വഹിച്ചത്.

അവളുടെ ആദ്യ ഭർത്താവ് ചാൾസ് ഓൾസ്റ്റൺ കോളിൻസ് കലാകാരനും എഴുത്തുകാരനും അതുപോലെതന്നെ വിൽക്കി കോളിൻസിന്റെ ഇളയ സഹോദരനുമായിരുന്നു. 1860 ലാണ് അവർ വിവാഹിതരായത്. 1873 ൽ ക്യാൻസർ ബാധയെത്തുടർന്ന് അദ്ദേഹം മരണമടഞ്ഞതോടെ കേറ്റ് മറ്റൊരു കലാകാരനായ ചാൾസ് എഡ്വേർഡ് പെറുഗിനിയെ വിവാഹം കഴിച്ചു. ഛായാചിത്രങ്ങളും പൊതുഗണത്തിലുള്ള ചിത്രങ്ങളും വിജയകരമായി ചിത്രീകരിച്ച അവൾ ചിലപ്പോഴൊക്കെ പെറുഗിനിയുമായി സഹകരിച്ചും ചിത്രരചന നടത്തിയിരുന്നു. 1877 ൽ റോയൽ അക്കാദമി ഷോകളിൽ അവർ തന്റെ രചനകൾ പ്രദർശിപ്പിക്കാൻ തുടങ്ങി. പെറുഗിനി കുടുംബം കലാപരമായ സമൂഹത്തിൽ സജീവമായിരുന്നതു കൂടാതെ ജെ. എം. ബാരി, ജോർജ്ജ് ബെർണാർഡ് ഷാ എന്നിവരുമായും അവരുടെ കാലഘട്ടത്തിലെ മറ്റ് പ്രശസ്തരുമായും സൌഹൃദബന്ധം നിലനിർത്തിയിരുന്നു. ആദ്യ ഭർത്താവിനെപ്പോലെ, ചിത്രകലയ്‌ക്കൊപ്പം ചില സാഹിത്യശ്രമങ്ങളും അവർ പിന്തുടർന്നു. 

1880-ൽ സർ ജോൺ എവററ്റ് മില്ലൈസ് തന്റെ "ഏറ്റവും ശ്രദ്ധേയമായ ഛായാചിത്രങ്ങളിൽ" ഒന്നിൽ അവളെ മാതൃകയാക്കി വരച്ചു. മില്ലൈസ് മുമ്പുതന്നെ അവളെ തന്റെ ബ്ലാക്ക് ബ്രൺസ്വിക്കർ (1860) എന്ന ചിത്രത്തിന് ഒരു മാതൃകയായി ഉപയോഗിച്ചിരുന്നു.

1893-ൽ ഇല്ലിനോയിയിലെ ചിക്കാഗോയിൽ ലോക കൊളംബിയൻ എക്‌സ്‌പോസിഷന്റെ ഭാഗമായി നടന്ന പ്രദർശനത്തിൽ പാലസ് ഓഫ് ഫൈൻ ആർട്സ്, ദി വുമൺസ് ബിൽഡിംഗ് എന്നിവിടങ്ങളിൽ പെറുഗിനി അവളുടെ ചിത്രങ്ങൾ പ്രദർശിപ്പിച്ചു.

അവളുടേയും പെറുഗിനിയുടേയും കുട്ടിയായിരുന്ന ലിയോനാർഡ് റാൽഫ് ഡിക്കൻസ് പെറുഗിനി 1876 ജൂലൈ 24 ന് ഏഴാമത്തെ വയസ്സിൽ അന്തരിച്ചു. ഡിക്കൻസ് ആന്റ് ഡോട്ടർ എന്ന തന്റെ പുസ്തകത്തിനായി നടി എല്ലെൻ ടെർനാനുമായി ഡിക്കൻസിന്റെ ബന്ധം വെളിപ്പെടുത്തുന്നതിനായി ജീവചരിത്രകാരൻ ഗ്ലാഡിസ് സ്റ്റോറി ശേഖരിച്ച വസ്തുതകളുടെ പ്രാഥമിക ഉറവിടം കേറ്റ് ആയിരുന്നു.

## അവലംബം
ലിങ്കൺ ബൈബിൾ

അമേരിക്കൻ പ്രസിഡന്റായിരുന്ന എബ്രഹാം ലിങ്കന്റെ ഉടമസ്ഥതയിലുണ്ടായിരുന്ന ബൈബിളാണ് **ലിങ്കൺ ബൈബിൾ**. ലൈബ്രറി ഓഫ് കോൺഗ്രസിന്റെ ശേഖരത്തിന്റെ ഭാഗമായിരുന്ന ഈ ബൈബിൾ, 1861 മാർച്ച് 4 ന് എബ്രഹാം ലിങ്കൺ സത്യപ്രതിജ്ഞാ ചടങ്ങിനിടെ ഉപയോഗിക്കുന്നതിനായി സുപ്രീം കോടതി ക്ലർക്ക് ആയിരുന്ന വില്യം തോമസ് കരോൾ ആണ് വാങ്ങിയത്. പിന്നീട് ലിങ്കൺ കുടുംബം ലൈബ്രറി ഓഫ് കോൺഗ്രസിന് ഈ ബൈബിൾ സംഭാവന ചെയ്തു. 2017 ൽ ഡൊണാൾഡ് ട്രപും 2009 ലും 2013 ലും മുൻ പ്രസിഡന്റ് ആയിരുന്ന ബറാക് ഒബാമയും അധികാരത്തിൽ എത്തിയപ്പോൾ സത്യപ്രതിജ്ഞാ ചടങ്ങിനായി ഈ ബൈബിൾ ഉപയോഗിച്ചിരുന്നു.

## സവിശേഷതകൾ
കിംഗ് ജെയിംസ് ബൈബിളിന്റെ ഓക്സ്ഫോർഡ് യൂണിവേഴ്സിറ്റി പ്രസ്സ് പതിപ്പാണ് ഈ ബൈബിൾ. 1853-ൽ പ്രസിദ്ധീകരിച്ച ഇതിന് 1280 പേജുകളുണ്ട്. ഏകദേശം 6 ഇഞ്ച് (150 മില്ലീമീറ്റർ) നീളവും 4 ഇഞ്ച് (100 മില്ലീമീറ്റർ) വീതിയും 1.75 ഇഞ്ച് (44 മില്ലീമീറ്റർ) കട്ടിയുള്ളതുമാണിത്. ബൈബിളിൻറെ പുറംചട്ടയിൽ 1861 ലെ ഉദ്ഘാടനത്തിന്റെ രേഖയോടൊപ്പം അമേരിക്കൻ ഐക്യനാടുകളിലെ സുപ്രീം കോടതിയുടെ മുദ്രയും കാണപ്പെടുന്നു.

ഇതൊരു അപൂർവമായ പതിപ്പല്ല. ലിങ്കൺ ബൈബിളിൻറെ ചരിത്രപരമായി പ്രാധാന്യമില്ലാത്ത സമാനമായ ഒരു ബൈബിളിന് ഏകദേശം $ 30 അല്ലെങ്കിൽ $ 40 വിലമതിക്കും.

## ചരിത്രം

1861 ൽ സത്യപ്രതിജ്ഞചടങ്ങിനായി എബ്രഹാം ലിങ്കൺ വാഷിംഗ്ടൺ ഡി.സിയിലെത്തിയെങ്കിലും അദ്ദേഹത്തിന്റെ ബൈബിൾ ഉൾപ്പെടെയുള്ള വസ്തുക്കൾ ഒന്നും എത്തിയിട്ടില്ലായിരുന്നു. അതിനാൽ യുഎസ് സുപ്രീം കോടതിയുടെ ഗുമസ്തനായിരുന്ന വില്യം തോമസ് കരോൾ ഔദ്യോഗിക ഉപയോഗത്തിനായി സൂക്ഷിച്ചിരുന്ന ഒരു ബൈബിൾ കൊണ്ടുവന്നു നല്കി. ഇത് പിന്നീട് ലിങ്കൺ ബൈബിളായി. കരോളിനൊപ്പം ബൈബിൾ കുറച്ചുകാലം തുടർന്നെങ്കിലും അജ്ഞാതമായ സമയത്ത് എബ്രഹാം ലിങ്കൺ അത് സ്വന്തമാക്കി. എന്നാൽ 1928 ൽ റോബർട്ട് ടോഡ് ലിങ്കന്റെ വിധവയായ മേരി യൂനിസ് ഹാർലൻ അത് ലൈബ്രറി ഓഫ് കോൺഗ്രസിന് സംഭാവന ചെയ്തു. ബൈബിൾ ദാനം ചെയ്തപ്പോൾ, ആവർത്തനപുസ്തകത്തിന്റെ 31-ാം അധ്യായത്തിലും ഹോസിയായുടെ പുസ്‌തകത്തിന്റെ നാലാം അധ്യായത്തിലും മാർക്കറുകൾ ഉണ്ടായിരുന്നു.

1861-ൽ എബ്രഹാം ലിങ്കൺ ബൈബിൾ ഉപയോഗിച്ചതിനുശേഷം സത്യപ്രതിജ്ഞ ചടങ്ങിൽ ലിങ്കൺ ബൈബിൾ ഉപയോഗിച്ച ആദ്യത്തെ പ്രസിഡന്റാണ് ബറാക് ഒബാമ. 2017 ജനുവരി 20 ന് ഡൊണാൾഡ് ട്രംപ്  അദ്ദേഹത്തിന്റെ സത്യപ്രതിജ്ഞ ചടങ്ങിൽ ഈ ബൈബിളും 1955ൽ അദ്ദേഹത്തിന്റെ അമ്മ സമ്മാനിച്ച ബാല്യകാല ബൈബിളും സത്യപ്രതിജ്ഞയ്ക്കായി ഉപയോഗിച്ചിരുന്നു.

2016 സെപ്റ്റംബർ 14 ന് കോൺഗ്രസിന്റെ പതിനാലാമത്തെ ലൈബ്രേറിയനായി കാർല ഹെയ്ഡൻ സത്യപ്രതിജ്ഞ ചെയ്യാൻ ഈ ബൈബിൾ ഉപയോഗിച്ചു.

## അവലംബം

## പുറംകണ്ണികൾ

*Digital image showing inscription documenting use as Abraham Lincoln's inaugural Bible From the Collections at the Library of Congress
*The Lincoln Bible ; digitized and available for download or online viewing from the World Digital Library

വർഗ്ഗം:അബ്രഹാം ലിങ്കൺ
റബേക്ക വെസ്റ്റ്

**ഡെയിം സിസിലി ഇസബെൽ ഫെയർഫീൽഡ്** DBE (ജീവിതകാലം: 21 ഡിസംബർ 1892 - മാർച്ച് 15, 1983) റബേക്ക വെസ്റ്റ് അഥവാ ഡെയിം റെബേക്ക വെസ്റ്റ് എന്നിങ്ങനെയും അറിയപ്പെട്ടിരുന്ന ബ്രിട്ടീഷ് സാഹിത്യകാരിയും പത്രപ്രവർത്തകയും, സാഹിത്യ നിരൂപകയും, സഞ്ചാരസാഹിത്യകാരിയുമായിരുന്നു. വിവിധ സാഹിത്യരൂപങ്ങളിൽ രചന നിർവ്വഹിച്ചിരുന്ന ഒരു എഴുത്തികാരിയായിരുന്ന റബേക്ക വെസ്റ്റ്, ദ ടൈംസ്, ന്യൂയോർക്ക് ഹെറാൾഡ് ട്രിബ്യൂൺ, സൺഡേ ടെലിഗ്രാഫ്, ദി ന്യൂ റിപ്പബ്ലിക് എന്നിവയ്ക്കുള്ള പുസ്തകങ്ങൾ അവലോകനം ചെയ്യുകയും ഒപ്പം ദി ബുക്ക്മാന്റെ ലേഖകയായി പ്രവർത്തിക്കുകയും ചെയ്തു.

1892 ൽ യുകെയിലെ ലണ്ടനിൽ സിസിലി ഇസബെൽ ഫെയർഫീൽഡ് എന്ന പേരിൽ ജനിച്ച റെബേക്ക വെസ്റ്റ്, ബൗദ്ധിക ഉത്തേജനവും രാഷ്ട്രീയ ചർച്ചകളും, പുസ്തകങ്ങൾ, സംഗീതം എന്നിവയാൽ സജീവമായ അന്തരീക്ഷമുള്ള ഒരു വീട്ടിലാണ് വളർന്നത്. ഒരു സ്കോട്ടിഷ് വനിതയായ മാതാവ് ഇസബെല്ല ഒരു പിയാനിസ്റ്റായിരുന്നുവെങ്കിലും ചാൾസ് ഫെയർഫീൽഡുമായുള്ള അവരുടെ വിവാഹശേഷം സംഗീത ജീവിതം തുടർന്നില്ല. ആംഗ്ലോ-ഐറിഷ് പാരമ്പര്യമുള്ള പിതാവ് ചാൾസ് യുഎസ് ആഭ്യന്തര യുദ്ധകാലത്തെ റിച്ച്മണ്ട് ഉപരോധത്തിൽ ഒരു കോൺഫെഡറേറ്റ് സ്ട്രെച്ചർ ചുമട്ടുകാരന്റെ സേവനം നിർവ്വഹിച്ചശേഷം യുകെയിലേക്ക് മടങ്ങിയെത്തി ഗണ്യമായ പ്രശസ്തി നേടിയ ഒരു പത്രപ്രവർത്തകനായി മാറിയെങ്കിലും സാമ്പത്തികമായി തികച്ചും തകർന്ന അവസ്ഥയിലായിരുന്നു. സിസിലിക്ക് എട്ട് വയസ്സുള്ളപ്പോൾ അദ്ദേഹം കുടുംബത്തെ ഉപേക്ഷിച്ചുപോയി. അദ്ദേഹം ഒരിക്കലും കുടുംബത്തോടൊപ്പം ചേർന്നില്ല എന്നുമാത്രമല്ല, 1906 ൽ ലിവർപൂളിലെ ഒരു ബോർഡിംഗ് ഹൗസിൽ സിസിലിക്ക് 14 വയസ്സുള്ളപ്പോൾ ദാരിദ്ര്യവും ഒറ്റപ്പെടലുമായി മരണമടഞ്ഞു. കുടുംബം സ്കോട്ട്ലൻഡിലെ എഡിൻബർഗിലേക്ക് താമസം മാറ്റുകയും അവിടെ സിസിലി ജോർജ്ജ് വാട്സൺസ് ലേഡീസ് കോളേജിൽ പഠനം നടത്തുകയും ചെയ്തു. ക്ഷയരോഗം കാരണം 1907 ൽ അവൾക്ക് സ്കൂൾ വിടേണ്ടിവന്നു. അസുഖം ഭേദമായ ശേഷം മടങ്ങിവരേണ്ടതില്ലെന്ന് അവർ തീരുമാനിച്ചു, പിന്നീട് വാട്സണിലെ തന്റെ സ്കൂൾ വിദ്യാഭ്യാസം ഒരു "ജയിലിനോട്" സാമ്യമുള്ളതാണെന്ന് അവർ വിവരിച്ചു.

അവർക്ക് രണ്ട് മൂത്ത സഹോദരിമാർ ഉണ്ടായിരുന്നു. മൂന്നുപേരിൽ ഏറ്റവും മികച്ച വിദ്യാഭ്യാസം നേടിയ ലെറ്റീഷ്യ ("ലെറ്റി") ബ്രിട്ടനിലെ ആദ്യത്തെ പൂർണ്ണ യോഗ്യതയുള്ള വനിതാ ഡോക്ടർമാരിൽ ഒരാളായി മാറുകയും കൂടാതെ ഇൻസ് ഓഫ് കോർട്ടിൽ ഒരു ഒരു അഭിഭാഷകയായും പ്രവർത്തിച്ചിരുന്നു. നടുവിലെ സഹോദരിയായ വിനിഫ്രെഡ് ("വിന്നി") അഡ്മിറൽറ്റിയിലെ പ്രിൻസിപ്പൽ അസിസ്റ്റന്റ് സെക്രട്ടറിയും ഒടുവിൽ ഗ്രീൻവിച്ച് ഹോസ്പിറ്റലിന്റെ ഡയറക്ടർ ജനറലുമായ നോർമൻ മക്ലിയോഡിനെ വിവാഹം കഴിച്ചു.

## അവലംബം
സൂസി ക്ലെമെൻസ്

**ഒലിവിയ സൂസൻ "സൂസി" ക്ലെമെൻസ്** (ജീവിതകാലം: മാർച്ച് 19, 1872 - ഓഗസ്റ്റ് 18, 1896), മാർക്ക് ട്വെയ്ൻ എന്ന തൂലികാനാമത്തിൽ അറിയപ്പെടുന്ന സാമുവൽ ക്ലെമെൻസിന്റെയും അദ്ദേഹത്തിന്റെ പത്നി ഒലിവിയ ലാംഗ്ഡൺ ക്ലെമെൻസിന്റെയും രണ്ടാമത്തെ കുട്ടിയും മൂത്ത മകളുമാണ്. തന്റെ പിതാവിന്റെ ഏതാനും കൃതികൾക്ക് പ്രചോദനം നൽകിയ അവർ പതിമൂന്നാം വയസ്സിൽ സ്വന്തമായി അദ്ദേഹത്തിന്റെ ജീവചരിത്രം എഴുതിയത് പിന്നീട് അദ്ദേഹം തന്റെ ആത്മകഥയിൽ പ്രസിദ്ധീകരിച്ചിരുന്നു. ഒരു സാഹിത്യ നിരൂപകയായും അവർ പ്രവർത്തിച്ചിരുന്നു.

## ജീവിതരേഖ
ന്യൂയോർക്കിലെ എൽമിറയിൽ ജനിച്ച ക്ലെമെൻസ് കൂടുതലായും കണക്റ്റിക്കട്ടിലെ ഹാർട്ട്ഫോർഡിൽ വളർന്നുവെങ്കിലും, കുടുംബത്തോടൊപ്പം ആദ്യം 1873 ലും പിന്നീട് 1878–79 ലും ഇംഗ്ലണ്ടിലേക്ക് പോയി. പതിമൂന്നാം വയസ്സിൽ, അവൾ തന്റെ പിതാവിന്റെ ജീവചരിത്രം എഴുതുകയും മാർക് ട്വിൻ പിന്നീട് അത് "എന്റെ ആത്മകഥ"യിലെ അധ്യായങ്ങളിൽ ഉൾപ്പെടുത്തുകയും ചെയ്തു. ഈ ജീവചരിത്രം  പിതാവിനെക്കുറിച്ചും അവളുടെ സന്തോഷകരമായ കുടുംബജീവിതത്തെക്കുറിച്ചുമുള്ള മതിപ്പ് വെളിവാക്കുന്നതായിരുന്നു.

## അവലംബം
വർഗ്ഗം:1872-ൽ ജനിച്ചവർ
വർഗ്ഗം:1896-ൽ മരിച്ചവർ
വിഷൻ ഓഫ് എ നൈറ്റ് (റാഫേൽ)

1504–1505 നും ഇടയിൽ ഇറ്റാലിയൻ നവോത്ഥാന കലാകാരൻ റാഫേൽ ചിത്രീകരിച്ച പോപ്ലറിലെ ടെമ്പറ ചിത്രമാണ് **വിഷൻ ഓഫ് എ നൈറ്റ് (റാഫേൽ).** ഈ ചിത്രം ലണ്ടനിലെ നാഷണൽ ഗാലറിയിലാണ് സംരക്ഷിച്ചിരിക്കുന്നത്. ഒരുപക്ഷേ ഇപ്പോൾ ചാറ്റോ ഡി ചാന്റിലി മ്യൂസിയത്തിൽ കാണപ്പെടുന്ന ത്രീഗ്രേസസ് പാനലുമായി ഈ ചിത്രം ഒരു ജോഡി രൂപീകരിക്കുന്നു. 

പാനൽ എന്തിനെ പ്രതിനിധീകരിക്കാൻ ഉദ്ദേശിക്കുന്നു എന്നതിന് നിരവധി നിരൂപണങ്ങളുണ്ട്. ചില കലാ ചരിത്രകാരന്മാർ കരുതുന്നത് ഉറങ്ങുന്ന നൈറ്റ് സദ്‌വൃത്തിയ്ക്കും (പിന്നിൽ കുത്തനെയുള്ളതും പാറ നിറഞ്ഞതുമായ പാത) അഭിലാഷത്തിനും (in looser robes) ഇടയിൽ തിരഞ്ഞെടുക്കണമെന്ന് സ്വപ്നം കണ്ട റോമൻ ജനറൽ സിപിയോ എമിലിയാനസിനെ (ബിസി 185–129) പ്രതിനിധീകരിക്കുന്നു. എന്നിരുന്നാലും, രണ്ട് സ്ത്രീലിംഗ വ്യക്തികളെ മത്സരാർത്ഥികളായി അവതരിപ്പിക്കുന്നില്ല. നൈറ്റിന്റെ അനുയോജ്യമായ ഗുണവിശേഷങ്ങളെ അവ പ്രതിനിധീകരിക്കുന്നു. അവർ കൈവശം വച്ചിരിക്കുന്ന പുസ്തകം, വാൾ, പുഷ്പം എന്നിവ പണ്ഡിതൻ, പട്ടാളക്കാരൻ, കാമുകൻ എന്നിവരുടെ ആശയങ്ങൾ നിർദ്ദേശിക്കുന്നു.

ലാറ്റിൻ കവി സിലിയസ് ഇറ്റാലിക്കസിന്റെ രണ്ടാം പ്യൂണിക് യുദ്ധത്തെക്കുറിച്ച് വിവരിക്കുന്ന ഇതിഹാസകാവ്യമായ പ്യൂണിക്കയിലെ ഒരു ഭാഗമാണ് ചിത്രീകരണത്തിന്റെ ഏറ്റവും കൂടുതൽ ഉറവിടം ആയി കാണുന്നത്.

1800-ൽ വില്യം യംഗ് ഓറ്റ്‌ലി പാനൽ ഇംഗ്ലണ്ടിലേക്ക് മാറ്റി.

ഈ വർണ്ണാഭമായ രംഗം ചിത്രീകരിക്കാൻ റാഫേൽ വിപുലമായ വർണ്ണത്തട്ടിലെ ചായം ഉപയോഗിച്ചു.  ലെഡ്-ടിൻ യെല്ലോ, അൾട്രാമറൈൻ, വെർഡിഗ്രിസ്, ഓക്ക്രെ തുടങ്ങിയ പിഗ്മെന്റുകൾ തിരിച്ചറിഞ്ഞു.
## ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്.  റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. 
റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം അദ്ദേഹം ചെലവഴിച്ചു.

## അവലംബം

## പുറത്തേക്കുള്ള കണ്ണികൾ
* Details of the piece, National Gallery

വർഗ്ഗം:റാഫേൽ വരച്ച ചിത്രങ്ങൾ
വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
ആക്കോട്

കേരള സംസ്ഥാനത്തെ മലപ്പുറം ജില്ലയിലെ വാഴക്കാട് പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് ആക്കോട്.
ചട്ടിപ്പത്തിരി

കേരളത്തിലെ മലബാറിലെ ഒരു പലഹാരമാണ് **ചട്ടിപ്പത്തിരി**. വിവാഹത്തിന് മുമ്പും ശേഷവുമുള്ള ആഘോഷത്തിലും, ഇഫ്താറിലും ഇത് ഒരു പ്രധാന വിഭവമായി കാണപ്പെടുന്നു . റമദാൻ നോമ്പ് കാലത്ത് ഈ വിഭവം ജനപ്രിയമാണ്.

## ഉണ്ടാക്കുന്ന വിധം
ആദ്യമായി മൈദ മാവ് നന്നായി കുഴച്ചു  നേരിയതാക്കി ചപ്പാത്തി പോലെ പരത്തി ചുട്ടെടുക്കുക. പൊള്ളിക്കാതെ കുറഞ്ഞ തീയിൽ വേണം ചുട്ടെടുക്കാൻ. 12 എണ്ണം ചുട്ടെടുക്കാം. ശേഷം 8 കോഴിമുട്ട എടുത്ത് പൊട്ടിച്ചു ഒരു പത്രത്തിൽ ഒഴിക്കുക. ഏലക്ക പൊടിച്ചത്, 4 സ്പൂൺ  പഞ്ചസാര എന്നിവ  ചേർത്തു ഒരു ഫ്രൈയിങ്ങ് പാനിൽ ഒഴിച്ചു ചിക്കിയെടുക്കുക. അതിനു ശേഷം കസ്ക്കസ് നന്നായി കഴുകി വറുത്തെടുക്കുക. അതിനുശേഷം 4 കോഴിമുട്ട, തേങ്ങപാൽ, പഞ്ചസാര അല്പം ഏലക്കാപൊടി എന്നിവ ചേർത്തു നന്നായി ഇളക്കുക. പാകമാക്കി വെച്ച പത്തിരി കൊള്ളാൻ മാത്രം വലിപ്പമുള്ള ഒരു പാത്രം എടുക്കുക. അതിലേക്ക് 3 സ്പൂൺ  നെയ്യ് ചേർക്കുക. അണ്ടിപ്പരിപ്പ്, മുന്തിരി  എന്നിവ വറുത്തെടുക്കുക.
ശേഷം ഒരു പത്തിരി എടുത്തു നേരത്തെ ഉണ്ടാക്കി വച്ച മിശ്രതത്തിൽ മുക്കി പത്രത്തിൽ വക്കുക. മുകളിൽ വറുത്തു വച്ച കസ്ക്കസ്, ചിക്കി  വച്ച കോഴിമുട്ട, അണ്ടിപ്പരിപ്പ്, മുന്തിരി  എന്നിവ ഇടുക. ശേഷം മുകളിൽ വേറെ പത്തിരി വയ്ക്കുക. ഇതേപോലെ എല്ലാ പത്തിരിയിലും ചെയ്യുക. 12 പത്തിരിയിലും ചെയ്തു കഴിഞ്ഞാൽ ബാക്കി വന്ന മിശ്രിതം മുകളിലൂടെ ഒഴിച്ചു കൊടുക്കാം. അണ്ടിപ്പരിപ്പ്, മുന്തിരി, കസ്ക്കസ് എന്നിവ വച്ചു ഡെക്കറെറ്റ് ചെയ്‌തു അടച്ചു വെച്ച് കുറഞ്ഞ തീയിൽ വേവിക്കുക. പാകമയതിനു ശേഷം മുറിച്ച്‌ എടുക്കാം.

## ചിത്രശാല


Chattippaththiri - ചട്ടിപ്പത്തിരി.JPG|ചട്ടിപ്പത്തിരി കഷണങ്ങൾ
Chattippathiri - snack of north malabar kerala.jpg|ചട്ടിപ്പത്തിരി കഷണം മുറിച്ചത്

വർഗ്ഗം:കേരളത്തിലെ ഭക്ഷ്യവിഭവങ്ങൾ
## അവലംബം
സെന്റ് മേരീസ് സി.ജി.എച്ച്.എസ്.എസ്. എറണാകുളം

കൊച്ചി നഗരഹൃദയത്തിൽ സ്ഥിതിചെയ്യുന്ന ഒരു വിദ്യാഭ്യാസ സ്ഥാപനമാണ് **സെന്റ് മേരീസ് കോൺവന്റ് ഗേൾസ് ഹയർ സെക്കൻഡറി സ്കൂൾ** (**സെന്റ് മേരീസ് സിജിഎച്ച്എസ് സ്കൂൾ **). എറണാകുളം മാർക്കറ്റിനോടു ചേർന്നാണ് സ്കൂൾ സ്ഥിതി ചെയ്യുന്നത്. 1920-ലാണ് ഇംഗ്ലിഷ് മീഡിയം സ്കൂൾ ആരംഭിച്ചത്. എറണാകുളം രൂപതാ അധ്യക്ഷനായിരുന്ന മാർ ലൂയിസ് പഴയപറമ്പിൽ സ്കൂൾ സ്ഥാപിക്കാൻ മുൻകൈ എടുത്തു. 1919-ൽ തുടങ്ങാൻ അനുമതി ലഭിച്ച സ്കൂളിന് 1920-ൽ തറക്കല്ലിട്ടു. എൽപി സ്കൂളാണ് ആദ്യം ആരംഭിച്ചത്. ജൂൺ മാസത്തിൽ അദ്ധ്യയനം ആരംഭിച്ചു. 1934-ൽ ഹൈസ്കൂളായി ഉയർത്തി. മിസിസ് എ.എ. ഐസക്ക്, സിസ്റ്റർ കൊച്ചുത്രേസ്യ എന്നിവരായിരുന്നു സ്കൂളിന്റെ ആദ്യ ഭരണാധികാരികൾ. 1930-ൽ നിർധനരായ പെൺകുട്ടികളുടെ സുരക്ഷിതത്വത്തിനും ക്ഷേമത്തിനുമായി ബാലികാരാം സ്ഥാപിച്ചു. 1940-ൽ ബോർഡിങും 1945-ൽ നഴ്സറിയും ആരംഭിച്ചു. കേരള വിദ്യാഭ്യാസ നിയമം നിലവിൽ വന്നതോടെ ഇംഗ്ലിഷ് മീഡിയം മലയാളം മീഡിയമാക്കി. എന്നാൽ സമാന്തരമായി ഇംഗ്ലിഷ് വിദ്യാഭ്യാസവും ആരംഭിച്ചു. 2000-ൽ ഹയർ സെക്കണ്ടറി ആയി ഉയർത്തി. ഇപ്പോൾ ഓരോ ക്ലാസിനും 4 ഡിവിഷൻ ഇംഗ്ലീഷും 1 ഡിവിഷൻ മലയാളവും മീഡിയം ആണ്. 7-ാം ക്ലാസ് വരെയാണ് ആൺകുട്ടികൾക്ക് ഇവിടെ പഠിക്കാൻ സാധിക്കുന്നത്. കേരളത്തിൽ ഏറ്റവുമധികം ജൂത വിദ്യാർത്ഥികൾ ഇവിടെ വിദ്യാഭ്യാസം നേടിയിട്ടുണ്ട്. 2020-ൽ 1870 വിദ്യാർഥികൾ സ്കൂളിൽ പഠിച്ചു.

1945-ൽ വിശുദ്ധ അൽഫോൻസാമ്മ, 1963-ൽ മദർ തെരേസ എന്നിവർ സ്കൂൾ സന്ദർശിച്ചിട്ടുണ്ട്. പൂർവ്വ വിദ്യാർഥിയായിരുന്ന മുത്തുമണി സോമസുന്ദരം ഇവിടെ വിദ്യാർത്ഥിയായിരുന്നു. 

## അവലംബം

* മെട്രോ മനോരമ, കൊച്ചി എഡിഷൻ, 2020 ഫെബ്രുവരി 5.

വർഗ്ഗം:എറണാകുളം ജില്ലയിലെ വിദ്യാലയങ്ങൾ
ഈവ് മില്ലർ

**ഈവ് മില്ലർ** (ജനനം, മെർലിൻ മില്ലർ;  ഓഗസ്റ്റ് 8, 1923 - ഓഗസ്റ്റ് 17, 1973). 1945 നും 1961 നും ഇടയിലുള്ള കാലഘട്ടത്തിൽ 41 സിനിമകളിൽ അഭിനയിച്ച ഒരു അമേരിക്കൻ നടിയാണ്. കാലിഫോർണിയയിലെ ലോസ് ഏഞ്ചൽസിൽ ജനിച്ച അവർ കാലിഫോർണിയയിലെ വാൻ ന്യൂസിൽവച്ച് തന്റെ 50 ആം വയസ്സിൽ ആത്മഹത്യ ചെയ്തു.

## ആദ്യകാലം
കാലിഫോർണിയയിലെ ലോസ് ഏഞ്ചൽസിൽ ജനിച്ച ഈവ് മില്ലർ റോബർട്ട് സ്റ്റാൻലി മില്ലറുടെ മകളായിരുന്നു. പിയാനോ സെയിൽസ്മാനായിരുന്ന പിതാവിനോടൊപ്പം സാൻ ഫ്രാൻസിസ്കോയിലാണ് മില്ലർ വളർന്നത്.

രണ്ടാം ലോക മഹായുദ്ധത്തിന്റെ ആദ്യ വർഷങ്ങളിൽ ഈവ് മില്ലർ ഒരു കപ്പൽശാലയിൽ വെൽഡറായി ജോലി ചെയ്തിരുന്നു. എന്നിരുന്നാലും, യുദ്ധം അവസാനിക്കുന്നതിനുമുമ്പായിത്തന്നെ അവൾ ഒരു ഡിപ്പാർട്ട്‌മെന്റ് സ്റ്റോർ ഗുമസ്തയായും പിന്നീട് ഒരു ഷോഗേളായും ജോലിയിൽ പ്രവേശിച്ചിരുന്നു.

## അവലംബം

വർഗ്ഗം:1923-ൽ ജനിച്ചവർ
വർഗ്ഗം:1973-ൽ മരിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
ദി ആർക്കിടെക്റ്റ്സ് ഡ്രീം

1840-ൽ തോമസ് കോൾ ന്യൂയോർക്ക് ആർക്കിടെക്റ്റ് ഇത്തിയേൽ ടൗണിനായി ചിത്രീകരിച്ച ഒരു എണ്ണച്ചായാചിത്രമാണ് **ദി ആർക്കിടെക്റ്റ്സ് ഡ്രീം.** കോൾ ഈജിപ്ഷ്യൻ, ഗ്രീക്ക്, റോമൻ, ഗോതിക് ശൈലികളിൽ നിന്നുള്ള വിവിധ വാസ്തുവിദ്യാ ഭാഗങ്ങൾ പെയിന്റിംഗിന്റെ വിവിധ ഭാഗങ്ങളിൽ ഉൾപ്പെടുത്തിയിട്ടുണ്ട്.കോൾ അഞ്ച് ആഴ്ചകൾക്കുള്ളിൽ പെയിന്റിംഗ് പൂർത്തിയാക്കി, ആ വർഷം നാഷണൽ അക്കാദമി ഓഫ് ഡിസൈൻ വാർഷിക എക്സിബിഷനിൽ പ്രദർശിപ്പിച്ചു. എന്നിരുന്നാലും, പെയിന്റിംഗിന് ഇത്തിയേൽ മികച്ച സ്വീകാര്യത നൽകിയില്ല. കാരണം ഇത് "വാസ്തുവിദ്യ" മാത്രമാണെന്ന് അദ്ദേഹം അവകാശപ്പെട്ടു.
## അവലംബം

വർഗ്ഗം:തോമസ് കോൾ ചിത്രീകരിച്ച ചിത്രങ്ങൾ
പ്രോക്സി സെർവർ

കമ്പ്യൂട്ടർ നെറ്റ്‌വർക്കിംഗിൽ, ആ ഉറവിടങ്ങൾ നൽകുന്ന സെർവറുകളിൽ നിന്ന് ഉറവിടങ്ങൾ തേടുന്ന ക്ലയന്റുകളിൽ നിന്നുള്ള അഭ്യർത്ഥനകൾക്കായി ഒരു ഇടനിലക്കാരനായി പ്രവർത്തിക്കുന്ന ഒരു സെർവർ ആപ്ലിക്കേഷൻ അല്ലെങ്കിൽ ഉപകരണമാണ് **പ്രോക്സി സെർവർ**.സേവനം അഭ്യർത്ഥിക്കുമ്പോൾ ഒരു പ്രോക്സി സെർവർ ക്ലയന്റിനുവേണ്ടി പ്രവർത്തിക്കുന്നു, റിസോഴ്സ് സെർവറിലേക്കുള്ള അഭ്യർത്ഥനയുടെ യഥാർത്ഥ ഉറവിടം മറയ്ക്കുന്നു.

ഒരു ഫയൽ അല്ലെങ്കിൽ വെബ് പേജ് പോലുള്ള അഭ്യർത്ഥിച്ച ഉറവിടം നിറവേറ്റാൻ കഴിയുന്ന ഒരു സെർവറിലേക്ക് നേരിട്ട് കണക്റ്റുചെയ്യുന്നതിനുപകരം, ക്ലയന്റിന്റെ അഭ്യർത്ഥനയെ പ്രോക്സി സെർവറിലേക്ക് നയിക്കുന്നു, അത് അഭ്യർത്ഥനയെ വിലയിരുത്തുകയും ആവശ്യമായ നെറ്റ്‌വർക്ക് ഇടപാടുകൾ നടത്തുകയും ചെയ്യുന്നു. അഭ്യർത്ഥനയുടെ സങ്കീർണ്ണത ലഘൂകരിക്കാനോ നിയന്ത്രിക്കാനോ ഉള്ള ഒരു മാർഗ്ഗമാണിത്, അല്ലെങ്കിൽ ലോഡ് ബാലൻസിംഗ്, സ്വകാര്യത അല്ലെങ്കിൽ സുരക്ഷ പോലുള്ള അധിക ആനുകൂല്യങ്ങൾ നൽകുന്നു.ഡിസ്ട്രിബ്യൂട്ടഡ് സിസ്റ്റങ്ങളിലേക്ക് ഘടനയും എൻ‌ക്യാപ്‌സുലേഷനും ചേർക്കുന്നതിനായാണ് പ്രോക്സികൾ ആവിഷ്കരിച്ചത്.
## തരങ്ങൾ
ഒരു പ്രോക്സി സെർവർ ഉപയോക്താവിന്റെ കമ്പ്യൂട്ടറിൽ അല്ലെങ്കിൽ ഇന്റർനെറ്റിലെ ഉപയോക്താവിന്റെ കമ്പ്യൂട്ടറിനും സെർവറുകൾക്കുമിടയിൽ ഏത് സമയത്തും ലഭ്യമാണ്. പരിഷ്‌ക്കരിക്കാത്ത അഭ്യർത്ഥനകളും പ്രതികരണങ്ങളും കൈമാറുന്ന ഒരു പ്രോക്‌സി സെർവറിനെ സാധാരണയായി ഗേറ്റ്‌വേ അല്ലെങ്കിൽ ചിലപ്പോൾ ടണലിംഗ് പ്രോക്‌സി എന്ന് വിളിക്കുന്നു. വിശാലമായ ഉറവിടങ്ങളിൽ നിന്ന് ഡാറ്റ വീണ്ടെടുക്കുന്നതിന് ഉപയോഗിക്കുന്ന ഇന്റർനെറ്റ് അഭിമുഖീകരിക്കുന്ന പ്രോക്സിയാണ് ഫോർവേഡ് പ്രോക്സി (മിക്ക കേസുകളിലും ഇന്റർനെറ്റിൽ എവിടെയും). ഒരു സ്വകാര്യ നെറ്റ്‌വർക്കിലെ സെർവറിലേക്കുള്ള ആക്‌സസ്സ് നിയന്ത്രിക്കുന്നതിനും പരിരക്ഷിക്കുന്നതിനും ഒരു ഫ്രണ്ട് എന്റായി ഉപയോഗിക്കുന്ന ഒരു ആന്തരിക അഭിമുഖമായ പ്രോക്‌സിയാണ് റിവേഴ്‌സ് പ്രോക്‌സി. ലോഡ് ബാലൻസിംഗ്, പ്രാമാണീകരണം(authentication), ഡീക്രിപ്ഷൻ, കാഷിംഗ് എന്നിവപോലുള്ള ജോലികളും ഒരു റിവേഴ്സ് പ്രോക്സി സാധാരണയായി ചെയ്യുന്നു.
### ഓപ്പൺ പ്രോക്സീസ്

ഏതൊരു ഇന്റർനെറ്റ് ഉപയോക്താവിനും ആക്‌സസ്സുചെയ്യാനാകുന്ന ഒരു ഫോർവേഡിംഗ് പ്രോക്‌സി സെർവറാണ് ഓപ്പൺ പ്രോക്‌സി. 2008 ലെ കണക്കനുസരിച്ച് ഗോർഡൻ ലിയോൺ കണക്കാക്കുന്നത് "ലക്ഷക്കണക്കിന്" ഓപ്പൺ പ്രോക്സികൾ ഇന്റർനെറ്റിൽ പ്രവർത്തിക്കുന്നു എന്നാണ്.
*അജ്ഞാത പ്രോക്സി - ഈ സെർവർ അതിന്റെ പ്രോക്സി സെർവറായി വെളിപ്പെടുത്തുന്നു, പക്ഷേ ക്ലയന്റിന്റെ ഉത്ഭവ ഐപി വിലാസം വെളിപ്പെടുത്തുന്നില്ല. ഈ തരം സെർ‌വർ‌ എളുപ്പത്തിൽ‌ കണ്ടെത്താൻ‌ കഴിയുമെങ്കിലും, ഐ‌പി വിലാസം മറയ്ക്കുന്നതിനാൽ ചില ഉപയോക്താക്കൾ‌ക്ക് ഇത് പ്രയോജനകരമാകും.
*ട്രാൻസ്പെറന്റ് പ്രോക്സി - ഈ സെർവർ സ്വയം ഒരു പ്രോക്സി സെർവറായി മാത്രമല്ല, എക്സ്-ഫോർ‌വേർ‌ഡ്-ഫോർ‌ പോലുള്ള എച്ച്ടിടിപി ഹെഡെർ‌ ഫീൽ‌ഡുകളുടെ പിന്തുണയോടെ, ഉത്ഭവിക്കുന്ന ഐ‌പി വിലാസം വീണ്ടെടുക്കുകയും ചെയ്യും.വേഗത്തിൽ വീണ്ടെടുക്കുന്നതിനായി ഒരു വെബ്‌സൈറ്റ് കാഷേ ശേഖരിക്കുന്നു എന്നതാണ് ഈ തരത്തിലുള്ള സെർവറിന്റെ ഉപയോഗത്തിന്റെ ഗുണം.

## അവലംബം

വർഗ്ഗം:കമ്പ്യൂട്ടർ
ഗോളീയ ദർപ്പണം

പ്രതിപതന പ്രതലങ്ങൾ വളഞ്ഞിരിക്കുന്ന ദർപ്പണങ്ങളാണ് ഗോളീയ ദർപ്പണങ്ങൾ. പ്രതലങ്ങൾ പുറത്തേക്കോ അകത്തേക്കോ വളഞ്ഞിരിക്കും. ഈ ദർപ്പണങ്ങൾ സാധാരണയായി വൃത്തത്തിന്റെ ഭാഗമായിരിക്കും. 

ഉൻമധ്യ ദർപ്പണം അഥവാ കോൺവെക്സ് ദർപ്പണം
പ്രകാശ സ്രോതസ്സിനോട് തള്ളി നിൽക്കുന്ന ഗോളീയ പ്രതലമുള്ള ദർപ്പണമാണ് ഉൻമധ്യ ദർപ്പണം (ഉത്തലദർപ്പണം). അവയ്ക്ക് വെളിച്ചത്തെ കേന്ദ്രീകരിക്കാൻ സാധ്യമല്ല. ഒരു ഉൻമധ്യ ദർപ്പണത്തിൽ മിഥ്യാ പ്രതിബിംബമേ രൂപപ്പെടൂ. അതിനു കാരണം അവയുടെ രശ്മീകേന്ദ്രവും (ഫോക്കസ്) (F) വക്രതാ ആരവും എത്തിച്ചേരാൻ പറ്റാത്ത രീതിയിലുള്ള ഭാവനാ ബിന്ദുക്കളാണ്.
നതമധ്യ ദർപ്പണം അഥവാ കോൺകേവ് ദർപ്പണം
പ്രകാശ സ്രോതസ്സിന്റെ എതിർവശത്ത് തള്ളി നിൽക്കുന്ന ഗോളീയ പ്രതലമുള്ള ദർപ്പണമാണ് നതമധ്യ ദർപ്പണം (അവതലദർപ്പണം). ഒരു രശ്മീകേന്ദ്ര ബിന്ദുവിൽ ഇവയ്ക്ക് പ്രകാശത്തെ കേന്ദ്രീകരിക്കാൻ സാധിക്കുന്നു. സമാന്തരമായി വരുന്ന പ്രകാശ രശ്മികളെ കൂട്ടിച്ചേർക്കാൻ സാധിക്കുന്ന ഈ ദർപ്പണത്തെ സംവ്രജന ദർപ്പണം (Converging mirror) എന്നും വിളിക്കുന്നു. 
വിശകലനം
ദർപ്പണ സമവാക്യം, ആവർധനം, ഫോക്കസ് ദൂരം എന്നിവയുടെ സമവാക്യങ്ങൾ
ഗോസ്സിയൻ ദർപ്പണ സമവാക്യമനുസരിച്ച് u എന്നത് പ്രകാശ സ്രോതസ്സും ദർപ്പണവും തമ്മിലുള്ള ദൂരവും v എന്നത് ദർപ്പണവും പ്രതിബിംബവും തമ്മിലുള്ള ദൂരവുമാണെങ്കിൽ ദർപ്പണ സമവാക്യം താഴെ തന്നതാണ് f = uv/u+v
ദർപ്പണത്തിന് ചിഹ്നന രീതികൾ  സ്വികരിച്ചാലെ കൃത്യമായ ഫോക്കസ് ദൂരം ലഭിക്കുകയുള്ളൂ. ദർപ്പണത്തിന്റെ മധ്യത്തിൽ നിന്നും ഇടതു വശത്തുള്ള ദൂരങ്ങളെ (പരമ്പരാഗതമായി സ്രോതസ്സും ദർപ്പണവും തമ്മിലുള്ള ദൂരം) നെഗറ്റീവായും, വലതു വശത്തുള്ള ദൂരങ്ങളെ (പരമ്പരാഗതമായി പ്രതിബിംബവും ദർപ്പണവും തമ്മിലുള്ള ദൂരം) പോസിറ്റീവായും പരിഗണിച്ചിരിക്കുന്നു.
ധവളപത്രം

സങ്കീർണ്ണമായ വിഷയങ്ങളുടെ നിജസ്ഥിതി അറിയിക്കാൻ പുറത്തിറക്കുന്ന ആധികാരിക പ്രമാണമാണ് **ധവളപത്രം** അഥവാ **വൈറ്റ് പേപ്പർ** എന്നറിയപ്പെടുന്നത്.
ധവള പത്രം, നീല പത്രം, ഹരിത പത്രം എന്നിങ്ങനെ പുറംചട്ടയുടെ നിറത്തിന്റെ പേരിൽ അറിയപ്പെടുന്ന രേഖകളുടെ തുടക്കം ബ്രിട്ടീഷുകാരിൽ നിന്നാണ്. ഏതെങ്കിലും ഒരു വിഷയത്തിന്റെ കണക്കുകളെല്ലാം പ്രാമാണികമായും വിശദമായും വിശകലനം ചെയ്യുന്ന സമഗ്ര രേഖയാണ് ബ്ലൂ ബുക്ക് അഥവാ നീല പത്രം. സാധാരണക്കാരന് മനസ്സിലാക്കാൻ കഴിയാത്ത ഇവയെ ഹ്രസ്വമായി എന്നാൽ സമഗ്രമായി വിശകലനം ചെയ്ത രേഖയാണ് ധവള പത്രം. ഹരിത പത്രം എന്നുള്ളത് നടത്തുവാൻ ഉദ്ദേശിക്കുന്ന ഏതെങ്കിലും നിയമ നിർമ്മാണമോ, നടപടിയിലേക്ക് നയിക്കുന്ന രേഖയെപ്പറ്റിയോ പൗരന്മാരെ അറിയിക്കാൻ ഉള്ളതാണ്.
## അവലബം

വർഗ്ഗം:രേഖകൾ
വർഗ്ഗം:നിയമപരമായ രേഖകൾ
വർഗ്ഗം:തെളിവ് നിയമം
ലാ ഗ്ലോറിയ (ടിഷ്യൻ)

1550 അല്ലെങ്കിൽ 1551-ൽ ചാൾസ് അഞ്ചാമൻ നിയോഗിക്കുകയും 1554-ൽ പൂർത്തിയാക്കുകയും ചെയ്ത ടിഷ്യന്റെ ഒരു പെയിന്റിംഗാണ് **ലാ ഗ്ലോറിയ.** 1601-ൽ ജോസ് സിഗെൻസയാണ് ഈ പേര് ആദ്യം നൽകിയത്. ഈ ചിത്രം **ട്രിനിറ്റി, ദി ഫൈനൽ ജഡ്ജ്മെന്റ്** അല്ലെങ്കിൽ **പാരഡൈസ്** എന്നും അറിയപ്പെടുന്നു. ഹിപ്പോയിലെ അഗസ്തീനോസിന്റെ ദി സിറ്റി ഓഫ് ഗോഡ് എന്ന പ്രസിദ്ധ കൃതിയിൽ ചിത്രം കാണിക്കുന്നു. വാഴ്ത്തപ്പെട്ടവർ നേടിയ മഹത്ത്വത്തെക്കുറിച്ചും വിവരിക്കുന്നതിന്റെ വലതുവശത്ത് ചാൾസ്, പോർച്ചുഗലിലെ ഭാര്യ ഇസബെല്ല, സ്പെയിനിലെ മകൻ ഫിലിപ്പ് രണ്ടാമൻ, മകൾ ഓസ്ട്രിയയിലെ ജോവാന, അദ്ദേഹത്തിന്റെ സഹോദരിമാർ: മൂടുപടം ധരിച്ചിരിക്കുന്ന ഹംഗറിയിലെ മേരി, ഓസ്ട്രിയയിലെ എലനോർ എന്നിവരെല്ലാം ഉൾപ്പെടുന്നു. ജോൺ ഇവാഞ്ചലിസ്റ്റ് കൈവശമുള്ള ഒരു സ്ക്രോളിൽ ടിഷ്യന്റെ ഒപ്പ് കാണിച്ചിരിക്കുന്നു. മുകളിൽ കന്യാമറിയത്തിനും വിശുദ്ധ യോഹന്നാൻ സ്നാപകനും അടുത്ത് ഹോളി ട്രിനിറ്റിയുടെ ഒരു ചിത്രവും കാണാം. ഡേവിഡ് രാജാവ്, മോശ, നോഹ എന്നിവർക്കൊപ്പം തിരിച്ചറിഞ്ഞ പച്ച നിറത്തിലുള്ള മഗ്ദലന മേരിയുടെ ചിത്രവും, എറിത്രിയൻ സിബിൽ, ജൂഡിത്ത്, റേച്ചൽ അല്ലെങ്കിൽ കത്തോലിക്കാ സഭ എന്നിവയും ചിത്രത്തിൽ കാണാം.

യുസ്റ്റെ മൊണാസ്ട്രിയിൽ നിന്ന് വിരമിച്ച ശേഷം ചാൾസ് ചിത്രം കൊണ്ടുപോയി. പ്രാഡോ മ്യൂസിയത്തിലെ ചിത്രങ്ങളിലൊന്നായി പരാമർശിക്കപ്പെടുന്ന ഈ ചിത്രം 1837 വരെ എസ്കോറിയൽ മഠത്തിലേക്ക് മാറ്റിയിരുന്നു.
## പുറത്തേക്കുള്ള കണ്ണികൾ
*https://www.museodelprado.es/en/the-collection/art-work/the-glory/66149817-6f88-4e5f-a09a-81f63a84d145

വർഗ്ഗം:ടിഷ്യൻ ചിത്രങ്ങൾ
എവരിമാട

ത്യാഗരാജസ്വാമികൾ കാംബോജിരാഗത്തിൽ ചിട്ടപ്പെടുത്തിയ ഒരു കൃതിയാണ് **എവരിമാട **. 

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
* ഐശ്വര്യ വിദ്യ രഘുനാഥിന്റെ ആലാപനം
* ബാലമുരളീകൃഷ്ണയുടെ ആലാപനം
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:കാംബോജി രാഗത്തിൽ ചിട്ടപ്പെടുത്തിയ കൃതികൾ
വനേസ ബെൽ

**വനേസ ബെൽ** (മുമ്പ്, സ്റ്റീഫൻ; ജീവിതകാലം: 30 മെയ് 1879 മുതൽ 7 ഏപ്രിൽ 1961 വരെ) ഒരു ഇംഗ്ലീഷ് ചിത്രകാരിയും ഇന്റീരിയർ ഡിസൈനറും ബ്ലൂംസ്ബറി ഗ്രൂപ്പിലെ അംഗവും പ്രശസ്ത സാഹിത്യകാരിയുമായിരുന്ന വിർജീനിയ വൂൾഫിന്റെ സഹോദരിയുമായിരുന്നു.

## ആദ്യകാലവും വിദ്യാഭ്യാസവും
സർ ലെസ്ലി സ്റ്റീഫന്റെയും ജൂലിയ പ്രിൻസെപ് ഡക്ക്വർത്തിന്റെയും മൂത്ത പുത്രിയായിരുന്നു വനേസ സ്റ്റീഫൻ. സഹോദരി വിർജീനിയ, സഹോദരന്മാരായ തോബി (1880–1906), അഡ്രിയാൻ (1883–1948), അർദ്ധസഹോദരന്മാരായ ജോർജ്ജ്, ജെറാൾഡ് ഡക്ക്വർത്ത് എന്നിവരുൾപ്പെടെയുള്ള അവരുടെ കുടുംബം ലണ്ടനിലെ വെസ്റ്റ്മിൻസ്റ്ററിലെ 22 ഹൈഡ് പാർക്ക് ഗേറ്റിൽ താമസിച്ചു. 1896 ൽ സർ ആർതർ കോപ്പിന്റെ ആർട്ട് സ്കൂളിൽ ചേരുന്നതിന് മുമ്പ് ഭാഷകൾ, ഗണിതശാസ്ത്രം, ചരിത്രം എന്നിവ വീട്ടിലിരുന്ന് അഭ്യസിച്ച അവർ പിന്നീട് എബനേസർ കുക്കിൽ നിന്ന് ചിത്രരചനാ പാഠങ്ങളും പഠിച്ചു. തുടർന്ന് 1901 ൽ റോയൽ അക്കാദമിയിൽ ചിത്രകല അഭ്യസിച്ചു. 

## സ്വകാര്യജീവിതം
1895-ൽ മാതാവിന്റേയും 1904-ൽ പിതാവിന്റെയും മരണശേഷം, വനേസ ബെൽ 22 ഹൈഡ് പാർക്ക് ഗേറ്റ് വിറ്റിലെ തന്റെ വസ്തു വിൽപ്പന നടത്തുകയും വിർജീനിയ, സഹോദരന്മാരായ തോബി, അഡ്രിയാൻ എന്നിവരോടൊപ്പം ബ്ലൂംസ്ബറിയിലേക്ക് മാറിത്താമസിക്കുകയും അവിടെ അവർ കലാകാരന്മാർ, എഴുത്തുകാർ, ബുദ്ധിജീവികൾ എന്നിവരുമായി കൂടിക്കാഴ്ച നടത്തിയതോടെ ഇത് ബ്ലൂംസ്ബറി ഗ്രൂപ്പിൻറെ രൂപീകരണത്തിനു വഴിയൊരുക്കുകയും ചെയ്തു. ഗോർഡൻ സ്‌ക്വയറിലെ വനേസ ബെല്ലിന്റെ ഭവനത്തിൽ ബ്ലൂംസ്ബറി ഗ്രൂപ്പിന്റെ ആദ്യ വ്യാഴാഴ്ച വൈകുന്നേരങ്ങളിലെ കൂടിക്കാഴ്ച്ചകൾ ആരംഭിച്ചു. ഇതിൽ പങ്കെടുത്തവരിൽ ആദ്യകാലത്ത് ലിറ്റൺ സ്ട്രാച്ചി, ഡെസ്മണ്ട് മക്കാർത്തി എന്നിവരും പിന്നീട് മെയ്നാർഡ് കീൻസ്, ലിയോനാർഡ് വൂൾഫ്, റോജർ ഫ്രൈ, ഡങ്കൻ ഗ്രാന്റ് എന്നിവരും ഉൾപ്പെട്ടിരുന്നു.

1907 ൽ ക്ലൈവ് ബെല്ലിനെ വിവാഹം കഴിച്ച അവർക്ക് ജൂലിയൻ (1937 ൽ സ്പാനിഷ് ആഭ്യന്തര യുദ്ധത്തിൽ 29 ആം വയസ്സിൽ മരിച്ചു), ക്വെന്റിൻ എന്നിങ്ങനെ രണ്ട് ആൺമക്കളുണ്ടായിരുന്നു. ജീവിതത്തിലുടനീളം കാമുകന്മാരെ സ്വീകരിക്കാവുന്ന ഒരു തുറന്ന രീതിയിലുള്ള വിവാഹത്തിലായിരുന്നു ഇരുവരും ഏർപ്പെട്ടിരുന്നത്. കലാ നിരൂപകനായ റോജർ ഫ്രൈയുമായും ചിത്രകാരനായ ഡങ്കൻ ഗ്രാന്റുമായും വിവാഹേതര ബന്ധമുണ്ടായിരുന്ന ബെല്ലിന് 1918 ൽ ഡങ്കൻ ഗ്രാന്റിലുണ്ടായിരുന്ന മകൾ ആഞ്ചലിക്കയെ, ക്ലൈവ് ബെൽ സ്വന്തം കുട്ടിയായി വളർത്തിയിരുന്നു.

ഒന്നാം ലോക മഹായുദ്ധം പൊട്ടിപ്പുറപ്പെടുന്നതിന് തൊട്ടുമുമ്പ് വനേസ ബെൽ, ക്ലൈവ്, ഡങ്കൻ ഗ്രാന്റ്, ഡേവിഡ് ഗാർനെറ്റ് എന്നിവർ സസെക്സിലെ നാട്ടിൻപുറങ്ങളിലേക്ക് മാറിത്താമസിക്കുകയും, ഈസ്റ്റ് സസെക്സിലെ ഫിർലിനടുത്തുള്ള ചാൾസ്റ്റൺ ഫാംഹൌസിൽ താമസമാക്കിയശേഷം അവിടെ അവളും ഗ്രാന്റും റോജർ ഫ്രൈ സ്ഥാപിച്ച ഒമേഗ വർക്ക് ഷോപ്പുകളിൽ ചിത്രരചന നിർവ്വഹിക്കുകയും ജോലിയെടുക്കുകയും ചെയ്തു. 1916 ൽ ഒമേഗ വർക്ക് ഷോപ്പുകളിലായിരുന്നു അവളുടെ ആദ്യത്തെ ഒറ്റയ്ക്കു നടത്തിയ പ്രദർശനം. 1961 ഏപ്രിൽ 7-ന്, ഫിർലെയിലെ ചാൾസ്റ്റണിൽ വെച്ച് ഒരു ചെറിയ അസുഖത്തെ തുടർന്ന് മരണമടഞ്ഞ വനേസ ബെല്ലിനെ ഫിർലെ പാരിഷ് പള്ളിയങ്കണത്തിൽ സംസ്കരിച്ചു. 1978 ൽ ഡങ്കൻ ഗ്രാന്റ് മരിച്ചപ്പോൾ, അദ്ദേഹത്തെ അവരുടെ ശവകൂടീരത്തിന് അടുത്തായി അടക്കം ചെയ്തു.

## ചിത്രകല
1906-ൽ ബെൽ സ്വയം ഒരു കലാകാരിയായി ചിന്തിക്കാൻ തുടങ്ങിയപ്പോൾ, പെയിന്റിംഗിന് കൂടുതൽ അനുകൂലമായ ഒരു വേദി ലണ്ടനിൽ സൃഷ്ടിക്കുവാനായി അവൾ വെള്ളിയാഴ്ച കൂട്ടായ്മ രൂപീകരിച്ചു.

## അവലംബം

വർഗ്ഗം:ഇംഗ്ലീഷ് ചിത്രകാരികൾ
വർഗ്ഗം:1879-ൽ ജനിച്ചവർ
വർഗ്ഗം:1961-ൽ മരിച്ചവർ
നിലീന എബ്രഹാം

ഇന്ത്യയിലെ കേരളത്തിൽ നിന്നുള്ള എഴുത്തുകാരിയും പരിഭാഷകയുമാണ് **നിലീന അബ്രഹാം** (നീ **ദത്ത** ) (ജനനം: 27 ജൂലൈ 1925). ബംഗ്ലാദേശിലെ പബ്നയിലാണ് അവർ ജനിച്ചത്.   ബംഗാളി ഭാഷ, പൊളിറ്റിക്കൽ സയൻസ്, ചരിത്രം എന്നിവയിൽ മാസ്റ്റർ ഡിഗ്രി നേടി. അതിനുശേഷം കേരളത്തിലേക്ക് വരികയും  മഹാരാജാസ് കോളേജിൽ ബംഗാളി പ്രൊഫസറായി സേവനമനുഷ്ഠിക്കുകയും ചെയ്തു. അതിനുശേഷം  ഇന്റർനാഷണൽ സ്കൂൾ ഓഫ് ദ്രവീഡിയൻ ലിംഗ്വിസ്റ്റിക്സ്, തിരുവനന്തപുരത്ത് ബംഗാളി പ്രൊഫസറായി ജോലിചെയ്തു . എട്ടിലധികം ബംഗാളി കൃതികൾ മലയാളത്തിലേക്കും പത്ത് മലയാള കൃതികൾ ബംഗാളിയിലേക്കും വിവർത്തനം ചെയ്തിട്ടുണ്ട്. *വൈക്കം* മുഹമ്മദ് ബഷീറിന്റെ മലയാള ചെറുകഥാ സമാഹാരമായ *[[പാത്തുമ്മായുടെ ആട്|പാത്തുമ്മയുടെ ആടിന്റെയും]] [[ബാല്യകാലസഖി|ബാല്യകാലസഖിയുടെയും]]* ബംഗാളി വിവർത്തനത്തിന് 1989 ൽ സാഹിത്യ അക്കാദമി അവാർഡ് നേടിയിട്ടുണ്ട്. എറണാകുളത്ത് താമസിക്കുന്ന അവർ അബ്രഹാം തര്യനെ വിവാഹം കഴിച്ചു.   

## ഭാഗിക ഗ്രന്ഥസൂചിക

### മലയാളത്തിലേക്കുള്ള വിവർത്തനങ്ങൾ

* *ആരോഗ്യനിക്കേതൻ* 
* *ഏഴുവാട്* 
* *ഇരുമ്പഴിക്കൽ* (2 ഭാഗങ്ങളായി) 
* *മിഥുനലാഗ്നം* 
* *അവൻ വരുനു* 

## അവലംബങ്ങൾ

വർഗ്ഗം:മഹാരാജാസ് കോളേജിലെ അദ്ധ്യാപകർ
വർഗ്ഗം:ജീവിച്ചിരിക്കുന്നവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാളികൾ
വർഗ്ഗം:1925-ൽ ജനിച്ചവർ
വർഗ്ഗം:മലയാളം എഴുത്തുകാർ
ഗാർഡൻ അറ്റ് സൈന്റ്-അഡ്രെസ്

ഫ്രഞ്ച് ഇംപ്രഷനിസ്റ്റ് ചിത്രകാരനായിരുന്ന ക്ലോദ് മോനെറ്റ് ചിത്രീകരിച്ച ഒരു എണ്ണച്ചായ ചിത്രമാണ് **ഗാർഡൻ അറ്റ് സൈന്റ്-അഡ്രെസ്.** (ക്യാൻവാസിലെ എണ്ണച്ചായ ചിത്രം, 98.1 സെ.മീ x 129.9 സെ.മീ). 1967 ഡിസംബറിൽ ലാ ടെറാസ് എ സൈന്റ്-അഡ്രെസ് എന്ന ഫ്രഞ്ച് തലക്കെട്ടോടെ ക്രിസ്റ്റീസിൽ നടന്ന ലേല വിൽപ്പനയ്ക്ക് ശേഷം മെട്രോപൊളിറ്റൻ മ്യൂസിയം ഓഫ് ആർട്ട് ഈ ചിത്രം സ്വന്തമാക്കി.പാരീസിലെ നാലാമത്തെ ഇംപ്രഷനിസ്റ്റ് എക്സിബിഷനിൽ 1879 ഏപ്രിൽ 10 മുതൽ മെയ് 11 വരെ നമ്പർ157 ജാർഡിൻ എ സൈന്റ്-അഡ്രെസ് എന്ന തലക്കെട്ടോടെ ചിത്രം പ്രദർശിപ്പിച്ചു. 
## ചരിത്രം
1867 ലെ വേനൽക്കാലത്ത് മോനെറ്റ് ഇംഗ്ലീഷ് ചാനലിലെ റിസോർട്ട് പട്ടണമായ സൈന്റ്-അഡ്രെസ്സിൽ ലെ ഹാവ്രെ (ഫ്രാൻസ്) യ്ക്ക് സമീപം ചെലവഴിച്ചു.ചക്രവാളത്തിൽ ഹോൺഫ്ലിയറുടെ ദൃശ്യം ലഭിക്കുന്ന ഒരു പൂന്തോട്ടത്തിലാണ് അദ്ദേഹം ഈ ചിത്രം വരച്ചത്.മുൻ‌ഭാഗത്ത് മോനെറ്റിന്റെ പിതാവ് അഡോൾഫ്, വേലിയ്ക്കരികിൽ മോണറ്റിന്റെ കസിന്റെ ഭാര്യ ജീൻ-മാർ‌ഗൂറൈറ്റ് ലെകാഡ്രെ എന്നിവരാണ് മാതൃകകൾ. അഡോൾഫ്, അവരുടെ പിതാവ്; കാഴ്ചക്കാരന്റെ പിന്നിൽ ഇരിക്കുന്ന സ്ത്രീ ഒരുപക്ഷേ, അവരുടെ സഹോദരി സോഫിയും ആയിരിക്കാം.ഈ രംഗം സമ്പന്നമായ ഗാർഹികതയെ പ്രോജക്റ്റ് ചെയ്യുന്നുണ്ടെങ്കിലും, ഇത് ഒരു തരത്തിലും ഒരു കുടുംബചിത്രമല്ല. ആ വേനൽക്കാലത്ത് മോണറ്റിന്റെ പിതാവുമായുള്ള ബന്ധം പ്രക്ഷുബ്‌ധമായിരുന്നു. കാരണം യുവ കലാകാരന്റെ പങ്കാളിയും പിന്നീട് ഭാര്യയുമായ കാമിൽ ഡോൺസിയുക്സുമായുള്ള രഹസ്യപ്രേമബന്ധം കുടുംബാംഗങ്ങൾ നിരസിച്ചു.

## ഉറവിടങ്ങൾ

* The Metropolitan Museum of Art - Guide

## അവലംബം
;Cited

## പുറത്തേക്കുള്ള കണ്ണികൾ

*''Impressionism: a centenary exhibition'', an exhibition catalog from The Metropolitan Museum of Art (fully available online as PDF), which contains material on this painting (p.&nbsp;140-144)

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
വർഗ്ഗം:ക്ലോദ് മോനെ വരച്ച ചിത്രങ്ങൾ
നോൺ പൊലൂട്ടിംഗ് വെഹിക്കിൾ മാർക്ക്

ഇന്ത്യയിൽ വിൽക്കുന്ന എല്ലാ പുതിയ മോട്ടോർ വാഹനങ്ങളിലും ഉണ്ടായിരിക്കേണ്ട നിർബന്ധിത സർട്ടിഫിക്കേഷൻ അടയാളമാണ് **നോൺ പൊലൂട്ടിംഗ് വെഹിക്കിൾ** മാർക്ക്. ഭാരത് സ്റ്റേജ് എമിഷൻ മാനദണ്ഡങ്ങളുടെ പ്രസക്തമായ പതിപ്പുമായി മോട്ടോർ വാഹനം യോജിക്കുന്നുവെന്ന് മാർക്ക് സാക്ഷ്യപ്പെടുത്തുന്നു.  ഒരു പുതിയ വാഹനത്തിനായുള്ള ഈ സർട്ടിഫിക്കേഷന് വാഹനം വിറ്റ തീയതി മുതൽ 6 മാസത്തേക്ക് പരിമിതമായ സാധുതയുണ്ട്. ഇതിനുശേഷം, വാഹനം പുതുതായി പരിശോധനയ്ക്ക് വിധേയമാക്കണം. അംഗീകൃത പരിശോധനാകേന്ദ്രങ്ങളിലെത്തിച്ച്  വാഹനം പരിശോധിക്കുകയും പുതുക്കിയ സർ‌ട്ടിഫിക്കറ്റ് നേടുകയും വേണം. ഉപയോഗിച്ച വാഹനത്തിൽ ഇങ്ങനെ നൽകുന്ന സർട്ടിഫിക്കറ്റാണ് പൊലൂഷൻ അണ്ടർ കൺട്രോൾ സർട്ടിഫിക്കറ്റ്.

## പരാമർശങ്ങൾ

വർഗ്ഗം:അടയാളങ്ങളും ലക്ഷണങ്ങളും
ജെയ്ൻ ക്ലെമെൻസ്

**ജെയ്ൻ ലാംപ്ടൺ "ജീൻ" ക്ലെമെൻസ്** (ജീവിതകാലം: ജൂലൈ 26, 1880 മുതൽ ഡിസംബർ 24, 1909 വരെ) പ്രസിദ്ധ സാഹിത്യകാരൻ സാമുവൽ ലാങ്ങ്‌ഹോൺ ക്ലെമെൻസിനും (മാർക്ക് ട്വെയ്ൻ എന്ന തൂലികാനാമത്തിൽ അറിയപ്പെടുന്നു) അദ്ദേഹത്തിൻറെ പത്നി ഒലിവിയ ലാങ്ങ്‌ഹോൺ ക്ലെമെൻസിനും ജനിച്ച മൂന്ന് പെൺമക്കളിൽ ഇളയ പുത്രിയായിരുന്നു. 1909 ലെ ഒരു ക്രിസ്മസ് രാവിൽ പെട്ടെന്ന് അസുഖം മൂർഛിച്ച അവർ പിതാവിന്റെ വീട്ടിലെ ബാത്ത് ടബ്ബിൽ മുങ്ങിമരിച്ചു.

## ആദ്യകാല ജീവിതവും
കണക്റ്റിക്കട്ടിലെ ഹാർട്ട്ഫോർഡിൽ എഴുത്തുകാരനും ഹാസ്യസാഹിത്യകാരനുമായിരുന്ന മാർക്ക് ട്വെയ്ന്റേയും അദ്ദേഹത്തിന്റെ പത്നി ഒലിവിയ ലാങ്ങ്‌ഹോൺ ക്ലെമെൻസിന്റേയും നാല് മക്കളിൽ ഇളയ കുട്ടിയായി അവർ ജനിച്ചു. ദമ്പതികളുടെ ആദ്യ കുട്ടിയായിരുന്ന ലാംഗ്ഡൺ 19 ആം മാസത്തിൽ ഡിഫ്തീരിയ ബാധിച്ച് മരണമടഞ്ഞിരുന്നു. ജെയ്നിന്റെ മൂത്ത സഹോദരിമാർ സൂസി, ക്ലാര എന്നിവരായിരുന്നു. മാർക്ക് ട്വെയിന്റെ ആത്മകഥയിലെ വിവരണ പ്രകാരം, ജീൻ ക്ലെമെൻസ് ദയയുള്ളവളും മാതാവിനേപ്പോലെ മൃഗങ്ങളെ ഇഷ്ടപ്പെടുന്നവളായിരുന്നു. താൻ താമസിച്ചിരുന്ന വിവിധ സ്ഥലങ്ങളിൽ മൃഗ സംരക്ഷണത്തിനായി നിരവധി സൊസൈറ്റികൾ സ്ഥാപിക്കുകയോ അവയോടൊപ്പം പ്രവർത്തിക്കുകയോ ചെയ്തിരുന്നു.

എട്ടോ ഒമ്പതോ വയസ്സിൽ തലയ്ക്ക് പരിക്കേറ്റതിനെ തുടർന്ന് 15 വയസ്സുമുതൽ അപസ്മാരം ജീൻ അപസ്മാരം അനുഭവിച്ചിരുന്നുവെന്നു പറയപ്പെടുന്നു. ചികിത്സ തേടി അമേരിക്കയിലും യൂറോപ്പിലുമായി കുടുംബം വർഷങ്ങളോളം ചെലവഴിച്ചിരുന്നു. അനിയന്ത്രിതമായ അപസ്മാരം മൂലം അവളുടെ മാനസികാവസ്ഥ തെറ്റിയിരുന്നതായും ചിലപ്പോൾ തെറ്റായ പെരുമാറ്റമുണ്ടായിരുന്നതായും അവരുടെ പിതാവ് മാർക്ക് ട്വെയ്ൻ ആരോപിച്ചിരുന്നു.

അസുഖം വകവയ്ക്കാതെ ജീന്റെ മാതാവ് അവളെ കുടുംബജീവിതത്തിൽ ഉൾപ്പെടുത്താൻ ശ്രമിച്ചുവെങ്കിലും 1904-ൽ ജെയ്ൻ പെട്ടെന്ന് മരണമടഞ്ഞു. 1906 ൽ കുടുംബ വേലക്കാരിയായിരുന്ന കാറ്റി ലിയറിയെ ജീൻ ശാരീരികമായി ആക്രമിച്ചതായി മാർക് ട്വീന്റെ സെക്രട്ടറി ഇസബെൽ ലിയോൺ അവകാശപ്പെട്ടു. ഡേഞ്ചറസ് ഇൻറ്റിമസി: ദി അൺടോൾഡ് സ്റ്റോറി ഓഫ് മാർക്ക് ട്വെയിൻസ് ഫൈനൽ ഇയേഴ്സ് എന്ന 2004 ലെ ജീവചരിത്രത്തിൽ  ചരിത്രകാരൻ കാരെൻ ലിസ്ട്ര, ജീന്റെ അക്രമാസക്തമായ പെരുമാറ്റത്തെക്കുറിച്ചുള്ള ലിയോണിന്റെ വിവരണത്തിന്റെ കൃത്യതയെ ചോദ്യം ചെയ്യുന്നതോടൊപ്പം ലിയോൺ മാർക്ക് ട്വെയിനെ വിവാഹം കഴിക്കാൻ ആഗ്രഹിച്ചതിനാൽ പിതാവും മകളും തമ്മിലുള്ള ഒരു വേർപിരിയലിനായി ഇസബെൽ കൃത്രിമം കാണിക്കുകയും ചെയ്തുവെന്ന് കുറിച്ചിരുന്നു. 1906 അവസാനത്തോടെ ജീനിനെ ന്യൂയോർക്കിലെ കറ്റോണയിൽ സ്ഥിതിചെയ്യുന്ന ഒരു അപസ്മാരം കോളനിയിലേക്ക് അയക്കപ്പെടുകയും അവളെ പരിപാലിക്കാൻ കഴിയില്ലെന്ന് ഭയന്ന് വീട്ടിലേക്ക് തിരിച്ചു വരാനുള്ള അവളുടെ അഭ്യർത്ഥനയെ പിതാവ് നിരസിക്കുകയും ചെയ്തു. വഞ്ചനയിൽ കുറ്റക്കാരാണെന്ന് പറഞ്ഞ മാർക് ട്വെയ്ൻ 1909-ൽ ലിയോണിനെയും അവരുടെ പുതിയ ഭർത്താവിനെയും അവിടെനിന്നു പുറത്താക്കുകയും 1909 ഏപ്രിലിൽ ജീനിനെ നാട്ടിലേക്ക് മടങ്ങാൻ അദ്ദേഹം അനുവദിക്കുകയും ചെയ്തു. ജീനും അവളുടെ പിതാവും ഒത്തുചേർന്നു പോകുന്നതായി തോന്നിയിരുന്നുവെങ്കിലും അവൾ മർക്കടമുഷ്ടിയും എളുപ്പത്തിൽ ക്ഷോഭിക്കുന്ന മനോഭാവവുമുള്ളവളാണെന്ന് അദ്ദേഹം കണ്ടെത്തി.

## മരണം
1909 ഡിസംബറിൽ കണക്റ്റിക്കട്ടിലെ റെഡിംഗിലുള്ള സ്റ്റോംഫീൽഡിലെ പിതാവിന്റെ ഭവനത്തിൽ താമസിക്കുകയായിരുന്നു ജീൻ, വരാനിരിക്കുന്ന ക്രിസ്മസ് അവധിക്കായി വീട് അലങ്കരിച്ചിരുന്നതിൽ ബത്തശ്രദ്ധയായിരുന്നു. ഡിസംബർ 24 ന് പുലർച്ചയ്ക്ക് അവളെ ബാത്ത് ടബ്ബിൽ മരിച്ച നിലയിൽ കണ്ടെത്തി. ചുഴലിദീനത്തിലെ പെട്ടെന്നുള്ള കോച്ചിപ്പിടുത്തത്തിൽ അവൾ  മുങ്ങിമരിക്കുകയുമായിരുന്നിരിക്കാം. എൽമിറയിലെ വുഡ്‌ലാൻ സെമിത്തേരിയിൽ ജെയ്ൻ ക്ലെമെൻസിനെ സംസ്കരിച്ചു. നാലുമാസത്തിനുശേഷം 1910 ഏപ്രിൽ 21 ന് മാർക് ട്വെയ്നും അന്തരിച്ചു.

## അവലംബം


വർഗ്ഗം:1880-ൽ ജനിച്ചവർ
വർഗ്ഗം:1909-ൽ മരിച്ചവർ
മാൻഡേയിസം

യഹൂദ, ക്രസ്ത്യൻ, ഇസ്‌ലാം മതങ്ങളെപ്പോലെത്തന്നെ 
ഒരു സെമിറ്റിക്ക് മതമാണ് മാൻഡെയിനിസം അഥവാ സാബികൾ.
ജ്ഞാനവാദത്തിന്റെ വക്താക്കളാണ് ഇവർ.ഇവരുടെ പ്രധാനപ്പെട്ട 
ഒരു ആരാധന ക്രമമാണ് ജ്ഞാനസ്‌നാനം  (ഇംഗ്ലീഷ്: Baptism)
മാൻഡേയനുകളെ സാബികൾ എന്നും വിളിക്കുന്നു .
ഖുർആനിൽ ഇവരെ വേദക്കാരി(People Of Book )ലാണ് കൂട്ടിയത്.

### വിശ്വാസം
ഇവർ സ്‌നാപക യോഹന്നാനെ വിശ്വസിക്കുന്നു. എന്നാൽ 
യേശു ക്രിസ്തുവിനെ ഇവർ വിശ്വസിക്കുന്നില്ല. അവർ യേശുവിനെ സാധാരണക്കാരനായി
കണക്കാക്കിയിരിക്കുകയാണ്  മനിക്കേയവാദം ഇതിൽ നിന്ന് ഉൾതിരിഞ്ഞ് വന്നതാണ്. 
ആദം, ആബേൽ (ഹാബീൽ ), ശീസ്, നോഹ (നൂഹ്) സാം,അബ്രഹാം, സ്‌നാപക യോഹന്നാൻ (യഹ്‌യ) എന്നീ  സെമിറ്റിക്ക് പ്രവാചകരെ ഇവർ അംഗീകരിക്കുന്നു  
സ്‌നാപക യോഹന്നാന്റെ അനുയായികളാണ് ഇവർ അറിയപ്പെടുന്നത്.
ഇവർ പ്രകൃതിയെ വിശുദ്ധിയോടെ കാണുന്നു, ഇവരുടെ മത ചിഹ്നം പട്ടിൽ പൊതിഞ്ഞ ഒരു മരക്കുരിശാണ്.

### ആരാധനാ ക്രമം

മാൻഡേയൻ ആരാധനകളിൽ ഏറ്റവും പ്രധാനപ്പെട്ട ചടങ്ങാണ്
ജ്ഞാനസ്‌നാനം
ക്രിസ്ത്യൻമതത്തിൽ ഉള്ള പോലെ ഒറ്റത്തവണയല്ല മറിച്ച് എല്ലാ
ഞായറാഴ്ച്ചകളിലും അവർ ഈ ചടങ്ങ് നടത്തും
ഒഴുകുന്ന വെള്ളത്തിലാണ് അവർ ജ്ഞാനസ്‌നാനം നടത്തുക

ഇവർ ഇപ്പോൾ ഭൂരഭാഗവും ഇറാഖ് ഇറാൻ രാജ്യങ്ങളിലാണ് താമസിക്കുന്നത്‌

വർഗ്ഗം:മതങ്ങൾ
പിയ ഡി ടോലോമി (റോസെറ്റി പെയിന്റിംഗ്)

1868-ൽ ദാന്തെ ഗബ്രിയൽ റോസെറ്റി ചിത്രീകരിച്ച എണ്ണച്ചായാചിത്രമാണ് **പിയ ഡി ടോലോമി.** ഇപ്പോൾ കൻസാസിലെ ലോറൻസിലുള്ള കൻസാസ് സർവകലാശാലയുടെ കാമ്പസിലെ സ്പെൻസർ മ്യൂസിയം ഓഫ് ആർട്ടിൽ ഈ ചിത്രം സംരക്ഷിച്ചിരിക്കുന്നു.
## ചരിത്രം
ചിത്രത്തിന് മാതൃകയാക്കിയ ജെയ്ൻ മോറിസുമായുള്ള റോസെറ്റിയുടെ ബന്ധത്തിന്റെ തുടക്കത്തിലാണ് ഈ ചിത്രം വരച്ചത്. ബീറ്റാ ബിയാട്രിക്സിൽ ചിത്രീകരിച്ചതുപോലെ തന്റെ മാതൃകയുമായി സ്നേഹം വ്യക്തമാക്കുന്നതിന് (1870) റോസെറ്റി ഡാന്റേ അലിഘിയേരിയുടെ (പർഗറ്റോറിയോയിൽ നിന്ന്) ഒരു കഥ തിരഞ്ഞെടുത്തു. ഭർത്താവ് തടവിലാക്കുകയും പിന്നീട് വിഷം കഴിക്കുകയും ചെയ്ത ഒരു സ്ത്രീയെക്കുറിച്ചാണ് കഥ പറയുന്നത്:താൻ സ്വയം വഞ്ചിക്കുന്ന ഫാന്റസി ലോകം വിശ്വസിക്കണമെന്ന് റോസെറ്റി ആഗ്രഹിച്ചു. വില്യം മോറിസ് ജെയിനെ അവളുടെ ഇഷ്ടത്തിന് വിരുദ്ധമാക്കി. പ്രോസെർപൈനിൽ കാണിച്ചിരിക്കുന്നതുപോലെ അദ്ദേഹം ഈ തീം തുടർന്നു.
## ചിത്രശാല

File:Dante Gabriel Rossetti - Arthur's Tomb (1860).jpg|*Arthur's Tomb* (1854)
File:Dante Gabriel Rossetti - Desdemona's Death Song.JPG|*Desdemona's Death Song* (c. 1878-1881)
File:Dante Gabriel Rossetti - Proserpine.jpg|*[[Proserpine (Rossetti painting)|Proserpine]]* (1874)


## അവലംബം

## കൂടുതൽ വായനയ്ക്ക്
* Doughty, Oswald. (1949) *A Victorian Romantic: Dante Gabriel Rossetti*  London: Frederick Muller.
* Hilto, Timoth. (1970) *The Pre-Raphelites*. London: Thames and Hudson, New York: Abrams.
* Ash, Russell. (1995) *Dante Gabriel Rossetti*. London: Pavilion Books.
* Surtees, Virginia. (1971) *Dante Gabriel Rossetti*. 2 vols. Oxford: Clarendon Press.
* Treuherz, Julian. Prettejohn, Elizabeth, and Becker, Edwin (2003) *Dante Gabriel Rossetti*. London: Thames & Hudson.
* Todd, Pamela. (2001) *Pre-Raphaelites at Home*, New York: Watson-Giptill Publications.

## പുറത്തേക്കുള്ള കണ്ണികൾ

* The Rossetti Archive
* Birmingham Museums and Art Gallery's Pre-Raphaelite Online Resource 
* Spencer Museum of Art, Kansas

വർഗ്ഗം:സ്ത്രീകളുടെ ചിത്രങ്ങൾ
ഇൻഫോസിസ് പുരസ്കാരം

ഇൻഫോസിസ്  പുരസ്കാരം , ശാസ്ത്ര-സാങ്കേതിക-സാമൂഹ്യ-മാനവീയ വിഷയങ്ങളിൽ ശ്രദ്ധേയമായ ഗവേഷണ-പഠനങ്ങൾ നടത്തിയിട്ടുള്ള   പ്രഗൽഭരായ ഇന്ത്യക്കാർക്കു ഇൻഫോസിസ്  സയൻസ്  ഫൗണ്ടേഷൻ  നല്കുന്ന  ബഹുമതിയാണ്. ഈ പുരസ്കാരത്തിൻറെ ഭാഗമായി സ്വർണപതക്കവും, ബഹുമതി പത്രവും സമ്മാനത്തുകയും(യു.എസ് ഡോളർ 100,000 അഥവാ തത്തുല്യമായ ഇന്ത്യൻ രൂപ )  ജേതാവിനു ലഭിക്കുന്നു.  സമ്മാനത്തുകക്ക് നികുതിയില്ല.  2008-ൽ ഗണിതശാസ്ത്രത്തിനായി തുടക്കം കുറിച്ചു.   പിന്നീട് മറ്റു മേഖലകളും ഉൾപ്പെടുത്തപ്പെട്ടു.  

### ഇൻഫോസിസ് സയൻസ് ഫൗണ്ടേഷൻ
ഡോ. എൻ. ആർ. നാരായണ മൂർത്തി,ഡോ. നന്ദൻ നിലെക്കെനി,  ഡോ. ഷിബുലാൽ, ഡോ മോഹൻദാസ് പൈ, എസ്. ഗോപാലകൃഷ്ണൻ, ദിനേഷ്, ശ്രീനാഥ് ബട്നി എന്നിവർ അംഗങ്ങളായുള്ള ട്രസ്റ്റ് ആണ് ഇൻഫോസിസ് സയൻസ് ഫൗണ്ടേഷൻറെ ഭാരവാഹികൾ.

### പുരസ്കാരം-  വിശദാംശങ്ങൾ



വർഗ്ഗം:ഇന്ത്യൻ പുരസ്കാരങ്ങൾ
ആന അലറലോടലറൽ

***കവിത ഫിലിംഹൗസ്*** നിർമ്മിച്ച 2017 ലെ മലയാളം ഭാഷാ ചിത്രമാണ് ***ആന അലറലോടലറൽ*** .  ശരത് ബാലൻ എഴുതിയ കഥയെ അടിസ്ഥാനമാക്കി ദിലീപ് മേനോൻ സംവിധാനം ചെയ്ത  ചിത്രം നിർമ്മിച്ചിരിക്കുന്നത് സിബി തോട്ടുപുറം ആണ്. സൂരജ് വെഞ്ഞാരമ്മൂട്, ഇന്നസെന്റ്, വിജയരാഘവൻ, ഹരീഷ് പെരുമണ്ണ എന്നിവരോടൊപ്പം വിനീത് ശ്രീനിവാസൻ, അനു സീതാര എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്  .വിനീത് ശ്രീനിവാസന്റെ വരികൾക്ക് ഷാൻ റഹ്മാനാണ് സംഗീതം .  

## പ്ലോട്ട്
പത്മനാഭൻ തമ്പി വാങ്ങിയ പുതിയ ആനയെ ശേഖരൻകുട്ടിയെ ചുറ്റിപ്പറ്റിയാണ് കഥ. മൃഗത്തെ ചുറ്റിപ്പറ്റിയുള്ള ആവേശത്തിലാണ് ഗ്രാമം മുഴുവൻ. സഖാവ് ജലാലുദിന്റെ മകൻ ഹാഷിം ശേഖരൻകുട്ടിയുടെ സ്വർണ്ണഏലസ്സ് മോഷ്ടിച്ചെന്ന് ആരോപിക്കപ്പെടുന്നതിനാൽ അന്തരീക്ഷം മാറുന്നു. ഹാഷിമിനെ കുറ്റപ്പെടുത്തി ശത്രുക്കളായ ജലാലുദ്ദീനെതിരെ പ്രതികാരം ചെയ്യാൻ വേലായുധൻ ഈ അവസരം ഉപയോഗിക്കുന്നു. സാഹചര്യം ജലാലുദിനെയും കുടുംബത്തെയും പലായനം ചെയ്യാൻ പ്രേരിപ്പിക്കുന്നു. പിന്നീട് സ്ഥിതിഗതികൾ മാറുകയും ശേഖരൻകുട്ടിയെ തമ്പി നിരസിക്കുകയും ഉടമസ്ഥാവകാശം ആവശ്യപ്പെട്ട് ഗ്രാമത്തിലേക്ക് മടങ്ങുന്ന ഹാഷിമിന് കൈമാറുകയും ചെയ്യുന്നു. തമ്പിയുടെ മകളായ ഹാഷിമിനും പാർവതിക്കും പ്രണയമുണ്ട്. ആനയുടെ ഉടമസ്ഥാവകാശം വിവിധ മതങ്ങളിൽ നിന്നുള്ള വ്യത്യസ്ത ആളുകൾക്ക് കൈമാറ്റം ചെയ്യപ്പെടുന്നു. അവസാനം, ശെകരൻകുട്ടി തന്നെ തന്റെ യഥാർത്ഥ ഉടമയെ തിരഞ്ഞെടുക്കേണ്ട ഒരു സാഹചര്യം ഉടലെടുക്കുന്നു. മതത്തിന്റെ പേരിൽ ആളുകൾ ചെയ്യുന്ന പ്രവൃത്തികളെ ചിത്രീകരിക്കുന്ന കഥ അങ്ങനെ അവസാനിക്കുന്നു..

## താരനിര

## പാട്ടരങ്ങ്
*വരികൾ:വിനീത് ശ്രീനിവാസൻ
*ഈണം:  ഷാൻ റഹ്മാൻ

## പരാമർശങ്ങൾ

## ബാഹ്യ ലിങ്കുകൾ

* 
## ചിത്രം കാണുക
ആന അലറലോടലറൽ(2017)

വർഗ്ഗം:ഇന്ത്യൻ ഹാസ്യ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
വർഗ്ഗം:ഷാൻ റഹ്മാൻ സംഗീതം നൽകിയ ചലച്ചിത്രങ്ങൾ
ബില്ലി ഐലിഷ്

ഒരു അമേരിക്കൻ ഗായികയും ഗാനരചയിതാവുമാണ് **ബില്ലി ഐലിഷ്**. (ജനനം:  ഡിസംബർ 18, 2001). 2016 ൽ  ഓഷ്യൻ ഐസ് എന്ന തന്റെ ഗാനം സൗണ്ടക്‌ളൗഡിൽ അപ്ലോഡ് ചെയ്തതോടെ ആണ് ഇവർ മാധ്യമ ശ്രദ്ധ നേടുന്നത്. ഇതു പിന്നീട് ഇന്റർസ്കോപ് റെക്കോർഡ് സബ്സിഡിയറിയായ  ഡാർക്ക്റൂം പ്രകാശനം ചെയ്തു. തന്റെ  സംഗീതവും തത്സമയ ഷോകളുമായി സഹകരിക്കുന്ന സഹോദരൻ ഫിന്നിയാസാണ് ഈ ഗാനം രചിച്ച് നിർമ്മിച്ചത്. ഇവരുടെ ആദ്യ ഇപി, *ഡോണ്ട് സ്മൈൽ അറ്റ് മി* (2017), യുഎസ്, യുകെ, കാനഡ, ഓസ്‌ട്രേലിയ എന്നിവിടങ്ങളിൽ ആദ്യ 15 സ്ഥാനങ്ങളിൽ എത്തി. 

എലിഷിന്റെ ആദ്യ സ്റ്റുഡിയോ ആൽബം, വെൻ *വി ആൾ ഫാൾ അസ്ലീപ്‌ , വെയർ ഡു വി ഗോ ?* (2019), ബിൽബോർഡ് 200 ചാർട്ടിൽ ഒന്നാംസ്ഥനത്തായി  അരങ്ങേറ്റം കുറിക്കുകയും യുഎസിൽ 2019 ലെ ഏറ്റവും മികച്ച പ്രകടനം കാഴ്ചവെച്ച ആൽബമായി മാറുകയും ചെയ്തു.  യുകെയിലും ഇത് ഒന്നാം സ്ഥാനത്തെത്തി. ഈ ആൽബത്തിലെ ആറ് ഗാനങ്ങൾ ബിൽബോർഡ് ഹോട്ട് 100 ചാർട്ടിൽ ആദ്യ 40 ഇത് ഇടം പിടിച്ചു  ഈ ആൽബത്തിൽ അടങ്ങിയിരിക്കുന്നു: " വെൻ പാർട്ടി ഓവർ ", " ബറി എ ഫ്രണ്ട് ", " വിഷ് യു വർ ഗേ ", " സാനി ", " എവരിതിംഗ് ഐ വാണ്ടഡ് ", " ബാഡ്  ഗൈ ", എന്നിവയായിരുന്നു ആ ഗാനങ്ങൾ . ഇതിൽ അവസാനത്തേത് എലിഷിന്റെ യുഎസിലെ ബിൽബോർഡ് ഹോട് 100 ചാർട്ടിൽ ഒന്നാംസ്ഥനത്തെത്തുന്ന ആദ്യ ഗാനമായി മാറി. 

ഒൻപത് ഗ്രാമി അവാർഡുകൾ, രണ്ട് അമേരിക്കൻ മ്യൂസിക് അവാർഡുകൾ, രണ്ട് ഓസ്കാർ അവാർഡുകൾ,  രണ്ട് ഗിന്നസ് ലോക റെക്കോർഡുകൾ, മൂന്ന് എംടിവി വീഡിയോ മ്യൂസിക് അവാർഡുകൾ എന്നിവയാണ് എലിഷിനു ലഭിച്ചിട്ടുള്ള പുരസ്‌ക്കാരങ്ങൾ . നാല് പ്രധാന ഗ്രാമി വിഭാഗങ്ങൾ  ആയ , മികച്ച പുതിയ ആർട്ടിസ്റ്റ്, റെക്കോർഡ് ഓഫ് ദ ഇയർ, സോംഗ് ഓഫ് ദ ഇയർ,  ആൽബം ഓഫ് ദ ഇയർ  എന്നിവ ഒരേ വർഷം നേടിയ ഏറ്റവും പ്രായം കുറഞ്ഞ വ്യക്തിയും ആദ്യത്തെ വനിതയുമാണ് ഇവർ .   2024-ൽ *ബാർബി* എന്ന ചിത്രത്തിലെ *വാട്ട് ഈസ് ഐ മെയ്ഡ് ഫോർ* എന്ന ഗാനത്തിന് ഒജിനൽ സോങ്ങ് വിഭാഗത്തിൽ ഓസ്കാർ നേടിയതോടെ രണ്ട് ഓസ്കാർ പുരസ്കാരങ്ങൾ കരസ്ഥമാക്കുന്ന ഏറ്റവും പ്രായം കുറഞ്ഞ വ്യക്തിയായി.

## സ്വാധീനം
ടൈലർ, ദി ക്രീയേറ്റർ , ചൈൽഡിഷ് ഗാംബിനോ, അവ്രിൽ ലവിഗ്നെ എന്നിവരെ തന്റെ പ്രധാന സംഗീത-ശൈലി സ്വാധീനമായി ബില്ലി ചൂണ്ടിക്കാണിച്ചിട്ടുണ്ട്., കൂടാതെ മറ്റ് സ്വാധീനങ്ങളിൽ ഏൾ സ്വീറ്റ്ഷർട്ട്, ആമി വൈൻഹൌസ്, സ്പൈസ് ഗേൾസ്, ലാന ഡെൽ റേ എന്നിവ ഉൾപ്പെടുന്നു. മാധ്യമങ്ങൾ ഐലിഷിനെ പലപ്പോഴും അവ്രിൽ ലവിഗ്നെ, ലോർഡെ, ലാന ഡെൽ റേ എന്നിവരുമായി താരതമ്യപ്പെടുത്തിയിട്ടുണ്ട്.
## സ്വകാര്യ ജീവിതം
2020 ന്റെ തുടക്കത്തിൽ എലിഷ് താൻ തന്റെ മാതാപിതാക്കളോടൊപ്പം വടക്കുകിഴക്കൻ ലോസ് ഏഞ്ചൽസിലെ ഹൈലാൻഡ് പാർക്കിൽ താമസിക്കുന്നു എന്ന് വെളിപ്പെടുത്തി .

തനിക്ക് ടൂറെറ്റ് സിൻഡ്രോം, സിനെസ്തേഷ്യ എന്നിവയുണ്ടെന്നും വിഷാദം അനുഭവിച്ചിട്ടുണ്ടെന്നും എലിഷ് പറഞ്ഞിട്ടുണ്ട്. സസ്യാഹാരിയായി വളർന്ന ഇവർ സോഷ്യൽ മീഡിയയിൽ സ്ഥിരമായി വേഗനിസം പ്രചരിപ്പിക്കാറുണ്ട്.

## പുരസ്‌ക്കാരങ്ങൾ
ഒൻപത് ഗ്രാമി അവാർഡുകൾ, രണ്ട് അമേരിക്കൻ മ്യൂസിക് അവാർഡുകൾ, രണ്ട് ഗിന്നസ് ലോക റെക്കോർഡുകൾ, രണ്ട് എംടിവി യൂറോപ്പ്‌ മ്യൂസിക് അവാർഡുകൾ മൂന്ന് എംടിവി വീഡിയോ മ്യൂസിക് അവാർഡുകൾ എന്നിവയാണ് എലിഷിനു ലഭിച്ചിട്ടുള്ള പുരസ്‌ക്കാരങ്ങൾ. നാല് പ്രധാന ഗ്രാമി വിഭാഗങ്ങൾ ആയ, മികച്ച പുതിയ ആർട്ടിസ്റ്റ്, റെക്കോർഡ് ഓഫ് ദ ഇയർ, സോംഗ് ഓഫ് ദ ഇയർ, ആൽബം ഓഫ് ദ ഇയർ എന്നിവ ഒരേ വർഷം നേടിയ ഏറ്റവും പ്രായം കുറഞ്ഞ വ്യക്തിയും ആദ്യത്തെ വനിതയുമാണ് ഇവർ.

## അവലംബം

വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:ജീവിച്ചിരിക്കുന്നവർ
വർഗ്ഗം:2001-ൽ ജനിച്ചവർ
വർഗ്ഗം:Articles with hCards
രാജുവെഡല

ത്യാഗരാജസ്വാമികൾ തോടിരാഗത്തിൽ ചിട്ടപ്പെടുത്തിയ ഒരു കൃതിയാണ് **രാജുവെഡല ജൂതാമുരാരേ<br>**

## വരികളും അർത്ഥവും

## കുറിപ്പുകൾ
ത്യാഗരാജസ്വാമികളുടെ ശ്രീരംഗപഞ്ചരത്നത്തിലെ കൃതികളിലൊന്നാണിത്.

## അവലംബം

## പുറത്തേക്കുള്ള കണ്ണികൾ

* ടി എം കൃഷ്ണയുടെ ആലാപനം
* രഞ്ജനിയുടെയും ഗായത്രിയുടെയും ആലാപനം
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:തോടി രാഗത്തിൽ ചിട്ടപ്പെടുത്തിയ കൃതികൾ
എൻ. രവികിരൺ

പ്രശസ്തനായ ഒരു കർണ്ണാടക സംഗീതജ്ഞനും, ചിത്രവീണാവാദകനും, വായ്പ്പാട്ടുവിദഗ്ദ്ധനും, എഴുത്തുകാരനും, സംഗീതാദ്ധ്യാപകനുമാണ് **എൻ. രവികിരൺ (Narasimhan Ravikiran)** (ജനനം 12 ഫെബ്രുവരി 1967). ലോകസംഗീതത്തിൽ മെൽഹാർമണി എന്ന സംജ്ഞയുടെ ഉപജ്ഞാതാവാണ് രവികിരൺ. പ്രശസ്തകലാധ്യാപകനായ ചിത്രവീണ നരസിംഹത്തിന്റെ പുത്രനും ശിഷ്യനുമാണ് ഇദ്ദേഹം.  *ഗോട്ടുവാദ്യം* നാരായണ അയ്യങ്കാർ ഇദ്ദേഹത്തിന്റെ മുത്തച്ഛനാണ്. ചിത്രവീണ എന്ന ഉപകരണത്തിലുള്ള അപാരമായ വാദകവൈഭവത്താൽ *ചിത്രവീണ രവികിരൺ* എന്ന് അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:കർണ്ണാടകസംഗീതജ്ഞർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
ആലീസ് കിപ്ലിംഗ്

വിക്ടോറിയൻ കാലഘട്ടത്തിൽ കലാരംഗത്തെ അവരുടെ സംഭാവനകളിലൂടെയും പ്രശസ്തരായ പുരുഷന്മാരുമായുള്ള വിവാഹത്തിലൂടെയും ശ്രദ്ധേയരായ നാല് സ്കോട്ടിഷ് വനിതകളായ മക്ഡൊണാൾഡ് സഹോദരിമാരിൽ ഒരാളായിരുന്നു **ആലീസ് കരോലിൻ കിപ്ലിംഗ്** (ജീവിതകാലം: ഏപ്രിൽ 4, 1837 - നവംബർ 22, 1910). എഴുത്തുകാരനും കവിയുമായിരുന്ന റുഡ്യാർഡ് കിപ്ലിംഗിന്റെ മാതാവുകൂടിയായിരുന്നു അവർ.

## ആദ്യകാലം
1837 ൽ ഇംഗ്ലണ്ടിലെ ഷെഫീൽഡിൽ ആലീസ് കരോലിൻ മക്ഡൊണാൾഡ് എന്ന പേരിൽ ആലീസ് കിപ്ലിംഗ് ജനിച്ചു, വെസ്ലിയൻ മെത്തഡിസ്റ്റ് മന്ത്രിയായിരുന്ന റെവറന്റ് ജോർജ്ജ് ബ്രൌൺ മക്ഡൊണാൾഡിന്റെയും (ജീവിതകാലം:1805–1868) ഹന്നാ ജോൺസിന്റേയും (ജീവിതകാലം:1809–1875) നാല് പെൺമക്കളിൽ ആദ്യത്തെയാളായിരുന്നു ആലീസ്.

## വിവാഹം
ജോൺ ലോക്ക്വുഡ് കിപ്ലിംഗും ആലീസ് മക്ഡൊണാൾഡും 1863-ൽ കണ്ടുമുട്ടുകയും ഇംഗ്ലണ്ടിലെ സ്റ്റാഫോർഡ്ഷയറിലെ റൂഡ്‌യാർഡിലെ റുഡ്യാഡ് തടാകതീരത്തു വച്ച് വിവാഹാഭ്യർത്ഥന നടത്തുകയും ചെയ്തു. 1865 മാർച്ച് 18 ന് കെൻസിംഗ്ടണിലെ സെന്റ് മേരി അബോട്ട്സ് പള്ളിയിൽ വച്ച് വിവാഹിതരായ അവർ അതേ വർഷം തന്നെ ഇന്ത്യയിലേക്ക് താമസം മാറി. റുഡ്യാഡ് തടാക പ്രദേശത്തിന്റെ ഭംഗി അവരെ വളരെയധികം ആകർഷിക്കുകയും അവരുടെ ആദ്യത്തെ കുട്ടി ജനിച്ചപ്പോൾ അവർ ഈ പേര് കുട്ടിക്കു ചാർത്തുകയും ചെയ്തു. ആലീസിന്റെ രണ്ട് സഹോദരിമാർ കലാകാരന്മാരെ വിവാഹം കഴിച്ചിരുന്നത്. ജോർജിയാന ചിത്രകാരൻ എഡ്വേർഡ് ബേൺ-ജോൺസിനെയും സഹോദരി ആഗ്നസ് എഡ്വേർഡ് പൊയിന്ററെയും വിവാഹം കഴിച്ചു. 1920 കളിലും 30 കളിലും മൂന്ന് തവണ കൺസർവേറ്റീവ് പ്രധാനമന്ത്രിയായിരുന്ന അദ്ദേഹത്തിന്റെ ആദ്യത്തെ കസിൻ സ്റ്റാൻലി ബാൽഡ്‌വിൻ ആയിരുന്നു കിപ്ലിംഗിന്റെ ഏറ്റവും പ്രശസ്തനായ ബന്ധു. ആലീസിന്റെ സഹോദരി ലൂയിസയുടെയും ഭർത്താവ് ആൽഫ്രഡ് ബാൽഡ്‌വിന്റെയും മകനായിരുന്നു അദ്ദേഹം.

1865 ജനുവരിയിൽ ബോംബെയിലെ സ്കൂൾ ഓഫ് ആർട്ട് ആൻഡ് ഇൻഡസ്ട്രിയിൽ ജോൺ ലോക്ക്വുഡ് കിപ്ലിംഗിനെ വാസ്തുവിദ്യാ ശിൽപിയും മോഡലിംഗ് പ്രൊഫസറുമായി നിയമിച്ചു. 1865 ഡിസംബർ 31 ന് ആലീസ് റുഡ്യാർഡ് കിപ്ലിംഗിന്റെ അമ്മയായി.

## പിൽക്കാലജീവിതം
ആലീസ് കിപ്ലിംഗും ജോൺ ലോക്ക്വുഡ് കിപ്ലിംഗും അവരുടെ കുട്ടികൾ ഇംഗ്ലണ്ടിൽ വിദ്യാഭ്യാസം നേടിയ കാലഘട്ടം ഉൾപ്പെടെ വർഷങ്ങളോളം ഇന്ത്യയിൽത്തന്നെ തുടർന്നു. ആലീസ് കിപ്ലിംഗ് അവളുടെ സഹോദരിമാരെ അപേക്ഷിച്ച് വളരെ കുറച്ചാണ് എഴുതിയിരുന്നതെങ്കിലും ക്വാർട്ടറ്റ് (1885), ഹാൻഡ് ഇൻ ഹാൻഡ്: വേഴ്സസ് ബൈ എ മദർ ആന്റ് എ ഡോട്ടർ (1901) എന്നിവയുൾപ്പെടെയുള്ള അവളുടെ ചില കവിതകൾ  സമാഹാരങ്ങളായി പ്രസിദ്ധീകരിച്ചിരുന്നു. രണ്ടാമത്തേത് മകൾ ആലീസ് ഫ്ലെമിംഗുമായി (1868-1948) സഹകരിച്ചാണ് രചിച്ചത്.

ഹൃദയാഘാതത്തെ തുടർന്ന് മൂന്ന് ദിവസത്തിന് ശേഷം 1910 നവംബറിൽ അവർ അന്തരിക്കുകയും ഇംഗ്ലണ്ടിലെ വിൽറ്റ്ഷെയറിലെ ടിസ്ബറിയിൽ സെന്റ് ജോൺ ദി ബാപ്റ്റിസ്റ്റ് പള്ളിയങ്കണത്തിൽ ഭർത്താവിന്റെ ശവകുടീരത്തിനു സമീപത്തായി സംസ്കരിക്കപ്പെടുകയും ചെയ്തു.

## അവലംബം

വർഗ്ഗം:1837-ൽ ജനിച്ചവർ
വർഗ്ഗം:1910-ൽ മരിച്ചവർ
തുലിപ് ജോഷി

ഒരു ഇന്ത്യൻ ചലച്ചിത്ര നടിയാണ് **തുലിപ് ജോഷി** (ജനനം: 11 സെപ്റ്റംബർ 1979). ഹിന്ദി, കന്നഡ, മലയാളം, തെലുങ്ക് ഭാഷ ചിത്രങ്ങളിൽ തുലിപ് അഭിനയിച്ചിട്ടുണ്ട്. 

## ആദ്യകാലജീവിതം
1979 ൽ മഹാരാഷ്ട്രയിലെ മുംബൈയിലാണ് തുലിപ് ജോഷി ജനിച്ചത്. തുലിപിന്റെ മാതാപിതാക്കൾ ഒരു ഗുജറാത്തി ഇന്ത്യൻ പിതാവും അർമേനിയൻ അമ്മയുമാണ്. മുംബൈയിൽ വളർന്ന തുലിപ് ജാംനബായ് നാർസി സ്കൂളിലും പിന്നീട് മിത്തിബായ് കോളേജിലും പഠിച്ചു. അവിടെ നിന്ന് ഫുഡ് സയൻസ് ആൻഡ് കെമിസ്ട്രിയിൽ ബിരുദം നേടി. 

2000 ലാണ് തുലിപ് ഫെമിന മിസ് ഇന്ത്യയിൽ പ്രവേശിച്ചത്. പക്ഷേ വിജയികളുടെ പട്ടികയിൽ തുലിപ്ന് ഇടം നേടിയില്ല. എന്നിരുന്നാലും പല പരസ്യ ഏജൻസികൾ തുലിപിനെ ശ്രദ്ധിച്ചിരുന്നു. വലിയ ബ്രാൻഡുകൾക്കായി (പോണ്ട്സ്, പെപ്സി, സിയാറാം, ബിപിഎൽ, സ്മിർനോഫ്, ടാറ്റ സ്കൈ മൊബൈൽ ടിവി മുതലായവ) നിരവധി പരസ്യ കാമ്പെയ്‌നുകളിൽ തുലിപ് പ്രത്യക്ഷപ്പെട്ടു. നുസ്രത്ത് ഫത്തേ അലി ഖാന് ആദരാഞ്ജലി അർപ്പിച്ച വീഡിയോയിലും തുലിപ് പ്രത്യക്ഷപ്പെട്ടു. 

## ചലച്ചിത്ര ജീവിതം
തുലിപ് ജോഷി ആകസ്മികമായാണ് സിനിമകളിൽ പ്രവേശിച്ചത്. സംവിധായകൻ യഷ് ചോപ്രയുടെ മകൻ ആദിത്യ ചോപ്രയുടെ വധുവിന്റെ സുഹൃത്തായിരുന്നു തുലിപ്. അവരുടെ വിവാഹ പരുപാടിയിൽവെച് വീട്ടുകാർ അവളെ ശ്രദ്ധിക്കുകയും ഒരു ഓഡിഷന് ഹാജരാകാൻ ആവശ്യപ്പെടുകയും ചെയ്തു. തുടർന്ന് തുലിപ് *മേരെ യാർ കി ഷാദി ഹായ്* എന്ന സിനിമയിൽ അഭിനയിച്ചു. ഹിന്ദിയിൽ പ്രാവീണ്യമില്ലാത്ത തുലിപ് ഹിന്ദി ഭാഷയിൽ പരിശീലനം നേടുകയും, ഫിറോസ് ഖാന്റെ സ്റ്റുഡിയോയിലും അഭിനയിച്ചു. അത്തരം പാരമ്പര്യേതര നാമമുള്ള ഒരു നായികയെ സ്വീകരിക്കാൻ പ്രേക്ഷകർക്ക് ബുദ്ധിമുട്ടുണ്ടാകാമെന്നതിനാൽ, തുലിപിന്റെ പേര് കൂടുതൽ ഇന്ത്യൻ ഭാഷയിലേക്ക് മാറ്റാൻ ചലച്ചിത്ര പ്രവർത്തകർ തുലിപിനെ ഉപദേശിച്ചു. തുലിപ് *സഞ്ജന* എന്ന പേര് തിരഞ്ഞെടുത്തു. ആ ചിത്രത്തിൽ അഞ്ജലി എന്ന കഥാപാത്രത്തെയാണ് തുലിപ് അവതരിപ്പിച്ചത്. ആ ചിത്രം തികച്ചും വിജയകരമായിരുന്നു. 

രണ്ടുവർഷത്തെ ഇടവേളയ്ക്കുശേഷം, തുലിപ് വീണ്ടും *മാതൃഭൂമി* എന്ന ചിത്രത്തിൽ പ്രത്യക്ഷപ്പെട്ടു. മിക്കവാറും സ്ത്രീകളില്ലാത്ത ഒരു ഭാവിയെക്കുറിച്ചുള്ള ഇരുണ്ട ചിത്രമായിരുന്നു അത്. അതിലെ അഭിനയത്തെ പ്രശംസിക്കുകയും ഒരു അഭിനേത്രിയെന്ന നിലയിൽ വിശ്വാസ്യത ഉറപ്പിക്കുകയും ചെയ്തു തുലിപ്. *ധോക* എന്ന സിനിമയും തുലിപ്ന് ചില അംഗീകാരങ്ങൾ നേടിക്കൊടുത്തു. 

തന്നിരിക്കുന്ന പേരിലേക്ക് തിരിച്ചുവന്ന തുലിപ് അടുത്തതായി തെലുങ്ക് ചിത്രമായ *[[വില്ലനിൽ]]* പ്രത്യക്ഷപ്പെട്ടു. ഷാഹിദ് കപൂർ, ആയിഷ ടാകിയ, സോഹ അലി ഖാൻ എന്നിവരോടൊപ്പം ''ദിൽ മാങ്കെ മോർ''യിരുന്നു അവളുടെ അടുത്ത ഹിന്ദി ചിത്രം. ചിത്രത്തിന് ശരാശരി അവലോകനങ്ങൾ ലഭിച്ചു, പക്ഷേ ഇത് ബോക്സ് ഓഫീസ് വിജയമായിരുന്നില്ല.

പ്രശസ്ത പഞ്ചാബി ഗായകനും നടനുമായ ഹർഭജൻ മാൻ എന്നയാൾക്കൊപ്പം 2009 ൽ *ജഗ് ജിയോണ്ടിയൻ ഡി മേലെ* എന്ന തന്റെ ആദ്യ പഞ്ചാബി സിനിമയിൽ തുലിപ് അഭിനയിച്ചു. പിന്നീട് 2011 ൽ അടുത്ത പഞ്ചാബി സിനിമയായ *യാര ഓ ദിൽദാരയിൽ* ഹർഭജൻ മന്നിനൊപ്പം അഭിനയിച്ചു. 

2010 ൽ ഉപേന്ദ്ര സംവിധാനം ചെയ്ത കന്നഡ ചിത്രമായ *സൂപ്പർ* എന്ന ചിത്രത്തിൽ തുലിപ് ജോഷി അഭിനയിച്ചു. കന്നഡയിലെ ഒരു സൂപ്പർഹിറ്റായിരുന്നു ഈ ചിത്രം. ഈ ചിത്രം തെലുങ്ക്, തമിഴ്, ഹിന്ദി ഭാഷകളിലും ഡബ് ചെയ്യപ്പെട്ടു. 

തുലിപ് ഹർജിത് റിക്കി സംവിധാനം ചെയ്തത് തന്റെ അടുത്ത പഞ്ചാബി ചിത്രമായ *ജാട്ട് എയർവേസിൽ* അൽഫാസിനൊപ്പം അഭിനയിച്ചു. ഈ ചിത്രം 2013 ഓഗസ്റ്റ് 30 ന് റിലീസ് ചെയ്തു.

## ഫിലിമോഗ്രാഫി

## അവലംബങ്ങൾ

## ബാഹ്യ ലിങ്കുകൾ
* 
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഗുജറാത്തികൾ
വർഗ്ഗം:1979-ൽ ജനിച്ചവർ
വർഗ്ഗം:സെപ്റ്റംബർ 11-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:കന്നഡചലച്ചിത്ര നടിമാർ
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ചലച്ചിത്ര നടിമാർ
ഷാഫിയ സുബൈർ

രാജസ്ഥാനിൽ നിന്നുള്ള ഇന്ത്യൻ രാഷ്ട്രീയക്കാരിയും ഇന്ത്യൻ നാഷണൽ കോൺഗ്രസ് അംഗവുമാണ് **ഷാഫിയ സുബൈർ** . 2019 ജനുവരി 31 ന് അൽവാറിലെ രാംഗാർഹിൽ നിന്ന് രാജസ്ഥാനിലെ നിയമസഭാംഗമായി അവർ തിരഞ്ഞെടുക്കപ്പെട്ടു.    ബിജെപിയുടെ ഏറ്റവും അടുത്ത എതിരാളിയെ 12,221 വോട്ടുകൾക്ക് പരാജയപ്പെടുത്തി. അഖിലേന്ത്യാ കോൺഗ്രസ് കമ്മിറ്റി സെക്രട്ടറി സുബൈർ ഖാന്റെ ഭാര്യയാണ്. മുമ്പ് ഇന്ത്യൻ നാഷണൽ കോൺഗ്രസിൽ നിന്നുള്ള അൽവാറിന്റെ (2010-2015) ജില്ല പ്രമുഖായിരുന്നു ഷാഫിയ സുബൈർ. 

## അവലംബങ്ങൾ

വർഗ്ഗം:1967-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
പോർട്രെയ്റ്റ് ഓഫ് എലിസബത്ത് കെർ

1769-ൽ ജോഷ്വാ റെയ്നോൾഡ്സ് ചിത്രീകരിച്ച ഒരു എണ്ണച്ചായാചിത്രമാണ് **പോർട്രെയ്റ്റ് ഓഫ് എലിസബത്ത് കെർ.** ഈ ചിത്രം ഇപ്പോൾ മെക്സിക്കോ സിറ്റിയിലെ മ്യൂസിയോ സൗമ്യയിലാണ് സംരക്ഷിച്ചിരിക്കുന്നത്. 

ഈ ചിത്രത്തിൽ വടക്കൻ അയർലണ്ടിലെ കൗണ്ടി ഡൗണിലെ ഹൈ ഷെരീഫ്, ചിച്ചസ്റ്റർ ഫോർട്ടസ്‌ക്യൂവിന്റെ (1718–1757) മകളായ എലിസബത്ത് കെറിനെ (നീ. ഫോർട്ടസ്‌ക്യൂ) ചിത്രീകരിക്കുന്നു. 1762-ലെ വിവാഹത്തിനും 1775-ൽ ഭർത്താവിന്റെ മാർക്വിസേറ്റിലെ സ്ഥാനാരോഹണത്തിനും ഇടയിൽ റെയ്നോൾഡ്സ് അവളെ രണ്ടുതവണയെങ്കിലും വരച്ചു. - ഈ പകുതി വലിപ്പത്തിലുള്ള ചിത്രം ബ്ലിക്കിംഗ് ഹാളിലും  ഫൈവി കൊട്ടാരത്തിലും പ്രദർശിപ്പിച്ചിരിക്കുന്നു. വസ്ത്രത്തിന്റെ ചില വിശദാംശങ്ങളിൽ മാറ്റം വരുത്തിയെങ്കിലും ജോൺ സ്പിൽസ്ബറി 1769-ലെ ചിത്രത്തിൽ 1770-ൽ കൊത്തുവേല ചെയ്തിരിക്കുന്നു.
## അവലംബം

വർഗ്ഗം:സ്ത്രീകളുടെ ചിത്രങ്ങൾ